
DIAHUEBS mainta Minister 
di Turismo, Transporte y Labor, 
Otmar Oduber tabata di bishita 
n'e oficina nobo di ATA na San 
Nicolas, cual ta bou di construc- 
cion n'e momentonan aki. 

E mandatario a expresa di ta 
sumamente contento cu e tra- 
bounan a inicia y cu ta wordo 
supervisa dor di DOW. 

E vision di Minister Oduber pa 
pone un oficina di ATA na San 
Nicolas a cuminsa basta tempo 
pasa, y despues di a sinta cu 
Ministernan Sevinger y de 
Meza, e proyecto a cuminsa 
cana. 


Den 6 pa 7 siman e trabounan 
ta calcula pa keda cla den full 
e area caminda cu ta bay tin 
borchinan cu lo ilustra tur- 
istanan con pa yega n'e oficina 
di ATA na San Nicolas y n'e 
diferente atraccionnan cu tin 
na San Nicolas. Den e forma aki 
Minister Oduber kier percura 
pa desaroya e bida den San 
Nicolas. 

Hunto cu San Nicolas Busi- 
ness Association ta trahando 
un brochure cu lo duna mas 
informacion di e restaurant y 
atraccionnan den San Nicolas. 

ISLAND ASIA STTORE 

A VENIDA MILIO CROES #122 DAKOTA TEL.S83S888 

Vacantie Special 10% off 
Tnr mercancia na 
Segundo Piso Valido pa 
dianan 13- 14 y 15 di July 

Datonan di CBS ta mustra claramente cu 

Entrada cu turista a laga atras a subi cu 
30 miyon entre 2009 y 2011 

Esaki sin conta loke turismo crucero ta laga atras ni roomtax 


DIAHUEBS atardi Ministernan Otmar 
Oduber y Michelle Hooyboer-Winklaar a 
yama un conferencia di prensa caminda 
tabata presente CBS, AHATA y ATA pa 
asina trece e realidad berdadero tocante 
e cifranan di turismo publica den e 
Statistical YearBook 2011 di CBS, cual 
oposicion a purba di manipula. 

Minister Oduber a bisa claramente cu for 
di inicio el a bin ta hiba un maneho hopi 
transparente pa loke ta trata cifranan, 
den e caso specifico aki cifranan di 
turismo, caminda tur luna ta publica e 
resultadonan. 

E mandatario a indica cu por a tuma nota 
di e conclusionnan cu particularmente 
oposicion a saca, ta conclusionnan cu a 
wordo saca totalmente for di nan con- 
texto di lo cual e Statistical Tearbook di 
CBS ta trece dilanti. 

Oposicion a bin dilanti bisa cu acomoda- 
cion na Aruba a conoce un caida di 50% 
y cu den e parti di F&B tin caida di 60%, 
pero loke nan nota bisa ta loke ta skirbi 
net bou di e cifranan caminda cu ta mus- 
tra riba e hecho cu ningun di e cifranan 
aki ta inclui tur loke ta wordo cumpra 
online of den package for di exterior. 
Den e mesun cifranan di CBS, net banda 
di e pagina cu oposicion ta referi na dje 


ta mustra con e cantidad di hendenan 
cu ta keda na un hotel a aumenta cu 7% 
compara cu 2009 caminda e total tabata 
50.9 mientras cu na 2011 esaki a subi te 
na 57.6%. 

Minister Otmar Oduber a bisa cu si sa e 
datonan aki, sa cu e ADR (Average Daily 
Roomrate) a aumenta, si sa cu e grado 
di ocupacion a aumenta den hotelnan, 
e ora logicamente sa cu loke oposicion 
ta purbando di trece dilanti no ta cuadra 
cu realidad. 

Ora haci un analisis cu tur loke tin den 
e Statistical Yearbook, e realidad ta cu 
por mira un shift di un contribucion 
na economia di turismo cu na 2009 a 
wordo calcula na ochocien seis miyon 
Florin pa CBS mientras cu e cifranan 
preliminario di 2011 ta mustra cu esaki 
a subi na ochocien trinta y cuatro miyon 
Florin. Esaki ta encera un aumento di 
alrededor di 30 miyon Florin cu ta wordo 
laga atras dor di turistanan na Aruba, y 
esaki ta sin conta loke el a gasta prome 
cu el a bin Aruba. 

E cifra di 30 miyon adicional aki ta sin 
conta ainda loke e pasahero crucero ta 
laga atras ora e bishita nos isla, no ta 
inclui tampoco loke e crew di e barco ta 
laga atras y tampoco ta inclui e belast- 


ing riba camber cu ta wordo paga pa 
turistanan. 

“Ma scucha ta bisa cu hopi fervor ta bisa 
cu e 30 miyon aki ta djis un crecemento 
pasobra a aumenta roomtax di 6% pa 
9.5%, pero e no ta ni hinca den e suma 
aki. Mi tin cu desilusiona nos opositor- 
nan! Turismo di nos isla a conoce un 
desaroyo positivo desde 2009. Si añadi 
na e suma di 30 miyon e placa di tax cu 
Banco Central si ta inclui, si ta inclui 
e parti di crucero di tanto pasahero y 
crew, bo ta yega hopi cerca di e aumento 
cu Banco Central a pronostica di mas o 
menos 8.9%”, Minister Otmar Oduber a 
duna di conoce. 

E mandatario a bisa un biaha mas cu e 
tin cu desilusiona su opositornan cu por 
ta den nan afan di busca algo negativo 
a interpreta e cifranan robes. Por ta no 
tur di nan ta comprende loke nan ta lesa, 
pasobra lesa ta un cos y conclui loke ta 
lesa ta otro. 

Pa tal motibo el a haya importante pa 
clarifica e datonan y mustra e consisten- 
cia cu tin den informacion cu ta sali. E 
informacion aki no ta uno cu por wordo 
manipula, e cifranan ta cifranan cu ta 
sali for di AHATA pa sa kico exactamente 


e grado di ocupacion, ADR y Revpar ta. 
Hunto cune tambe tin informacion cu ta 
bin for di ATA pa loke ta trata e ED cards 
cu ta wordo registra na aeropuerto. Ta 
añadi tambe cifranan di AAA pa loke ta 
e Airport Facility Charge. 

Concluyendo, Minister Otmar Oduber 
a bisa cu cifranan real ta demostra cu 
entrada di nos turistanan a aumenta 
dramaticamente den ultimo añanan y 
cu el a trece henter e splicacion aki na 
un forma cu e contrincantenan politico 
por compronde. 



Truck di Serlimar a basha cura di cas abou 




DIAHUEBS den oranan di atardi na Solito un accidente a tuma 
luga ora cu e chauffeur di e truck di sushi di Serlimar ta bay re- 
verse pa yega na un adres pa recoge e sushinan y a dal un cura di 
cas abou. E chauffeur a comenta cu esaki a pasa pa motibo cu e 
tabata reverse pero debi na e takinan cu tabata colga a stroba su 
visibilidad di wak patras y su coleganan a grite pa e para pa motibo 
cu e’la basha e cura di cas abou. Polis di trafico a presenta y a traha 
rapport di e sucedido. 
















AWEMainta.com I Diabierna 13 di Juli 2012 


Local I 3 



FOR di Lima, Peru, tin infor- 
macion publica cu Joran van 
der Sloot tin plan di casa e aña 
aki ainda. Asina su abogado, 
Máximo Altez a declara na e site 
di noticia Peru21. 

E abogado no a duna detaye ni 
fecha di e matrimonio aki, pero 
a laga mas o menos sa cu esaki 
lo t’e aña aki ainda. 

Van der Sloot ta sera den prison 


Castro Castro na Peru, debi cu el 
a asesina na 2010, e studiante, 
Stephany Flores. 

Aña pasa e mucha muher di 
22 aña, Leydi Figueroa Uceda 
a duna di conoce cu e tin un 
yiu homber di Joran, pero mas 
despues el a revoca dicho publi- 
cacion. Cu kende Joran van der 
Sloot ta pensa di casa, ningun 
hende sa ainda. 



Gobierno a apela na Valero y PetroChina 
pa acelera riha e puntonan cu falta ainda 



AUNKE oficialmente no ta tende hopi cos, 
Gobierno ta den contacto intensivo cu tanto 
Valero como PetroChina riba e asunto di e 
refineria. Y esaki tabata e caso atrobe na 
inicio di siman. Prome Minister mr. Mike 
Eman a splica cu den e combersacion aki 
a informa e partidonan cu pa Gobierno ta 
importante pa e resultado final keda re- 
alisa mas lihe posibel pa yega na restart di 
e refineria. u Nos ta hopi contento cu Valero 
ta wanta e empleadonan den servicio, 
pero mas e situacion tarda, menos 
lihe nos ta yega na e cifranan eco- 
nomico atrobe cu nos ta desea pa 
nos pais. Pa e motibo ey nos a 
enfatisa hopi cerca PetroChina 
y Valero pa riba e puntonan cu 
falta ainda, haci lihe riba nan 
pa yega na un acuerdo final. “ 
Loke cu Gobierno di Aruba 
a compronde, ta cu e tem- 
anan cu wordo discuti den e 
reunionnan, mester wordo 
presenta na e sede principal 
na Beijing. Y esaki ta un pro- 
ceso un tiki mas intensivo, 
mas largo ta wordo cana 
pa tuma decisionnan riba 
e diferente temanan cu 
falta ainda. Sinembargo 
e mandatario ta spera di 
por sali for di e fase aki y 
cu e ta positivo. “Nos tin 
tur speransa cu asina e lo 
ta, pero tanten cu e no ta 
firma, nos ta keda semper 
den expectativa pa e resulta 


final concreto. Y esaki ta tene nos continuamente 
ocupa pa duna e “push” aki. Aworaki mes cu mi ta 
na Hulanda, mi lo pidi un cita cu e representante 
di China p’asina informe un bes con importante e 
cooperacion nobo aki cu China ta y kico e ta nifica 
den oportunidadnan nobo.” Gobierno ta duna su 
maximo empuhe pa un resultado positivo. Prijs 
no ta un discusion, ya cu tin un acuerdo caba riba 
esaki entre Valero y PetroChina. Premier Eman a 
splica cu tin biaha tin factornan cu por ta mustra 
chikito. Por ehempel tabatin hopi intercambio 
entre Valero y PetroChina riba e stock cu tin ac- 
tualmente, na ki prijs e lo wordo bendi na nan. 
Tin temanan riba e responsabilidad pa cu medio 
ambiente, te ki momento e ta keda pa cuenta di 
Valero of ki ora e ta cambia. Y asina tin hopi mas 
tema di e tipo aki cu a keda discuti. Hopi biaha 
no ta temanan esencial, pero ta cosnan cu mes- 
ter tin un acuerdo riba nan toch. PetroChina ta 
papiando pa cumpra e refineria completo, pues 
no ta papia di un parti so. Tambe tin e speransa 
cu nan por bini cu e sistema pa converti e LNG, 
inversionnan pa mehora e calidad di e refineria. 
Valero ya caba tabata traha riba plan intensivo 
di mantencion, y ta spera cu PetroChina lo sigui 
cu esaki. Cuanto mas Valero lo wanta, Gobierno 
no por bisa. Si t’asina cu e carga di e salarionan 
ta un peso. Pero di otro banda mientras cu no 
tin empleadonan mas, e perspectivanan pa un 
reapertura ta cambia, tanto den sentido di apoyo 
di Gobierno, pero tambe pa e interesadonan. Un 
interesado lo kier haya un refineria cla pa start. 
Pesey e apelacion continuo pa wanta e empleado 
ta ora cu yega na un decision final. “Valero a de- 
mostra un determinacion hopi grandi pa wanta e 
empleado y sigura cu un reapertura tin un miho 
oportunidad.” 

Jan Vlijt a fayecé na Hulanda 


Gran quitarista y cantante a bay 


KRALENDIJK - Juan Miguel 
Vlijt, un gran quitarista y can- 
tante Boneriano, a fayecé na 
Hulanda. E siman aki, pa ser 
exacto diarazon ultimo, a hiba 
e persona aki na su ultimo lugar 
di sosiego. 

Jan Vlijt a biba ultimo añanan di 
su bida na Amsterdam, na unda 
prácticamente e no tabatin con- 
tacto cu ningun hende mas di su 
isla. Den un di su biahenan pa 
Hulanda, Ricardo (Cai) Wink- 
laar a bay bishita su amigo di 
schutterij, Jan Vliet, unda nan 
a combersa masha ameno y 
recorda e temponan aya. Pero 
sigur Bonerianonan di edad 
mas halto tabata orguyoso di 
Jan Vlijt, kende tabata actua na 
Hulanda tambe bou di e nóm- 
ber artistico di Juan Serrano. 

Jan Vlijt su carera artfstico 
tabata concentrá mas tanto na 
Aruba den añanan trinta, cu- 
arenta y sincuenta. Despues el 
a bay biba na Hulanda, caminda 
e tabata casá cu un señora Hu- 
landes. Intentonan cu diferente 
persona a haci pa logra entrev- 
ista cu Jan Vlijt e ultimo añanan 


a fracasá, pasobra su esposa no 
tabata apoyá e idea aki. 
Durante Segundo Guera Mun- 
dial, Jan Vlijt tabata den Schut- 
terij na Aruba. Ey por ehémpel 
Theo Scherptong, conocido 
mandolista di Tipico Boneria- 
no, a conocé Vlijt. Theo tambe 
tabata schutter y ta córda Jan 
Vlijt como quitarista y cantante. 
Specialmente e voz hélder y cla 
di Jan Vlijt tabata hala atencion. 
Tabata un voz cu bo tabata 
reconocé mesora. 

Theo Scherptong a comenta: 
“Jan Vlijt tabata un artista hopi 
independiente. E no tabata 
mara su mes fácilmente na un 
grupo musical. Pero mi mester 
bisa cu e tabata un gran can- 
tante y quitarista”. 

Durante Segundo Guera Mun- 
dial e schutternan na Aruba 
tabata hopi enbolbi cu musica. 
E schutternan aki tabata tene 
warda y vigilancia na lugarnan 
stratégico militar, specialmente 
na refineria di Lago. 

Hopi schutter tabata toca den 
bandanan musical cu tabata 
toca tur sorto di musica, for di 


bolero te wals. Asina por men- 
cioná tambe e Boneriano Pedro 
Raphaela (1924), corporal den 
Schutterij. E tabata toca cu e 
banda Savaneta Boys tur diado- 
mingo atardi na Weg Fontein, 
na unda hopi hende tabata bay 
pick-nick y pa balia”. 

Un di e canticanan conocf ta- 
bata ‘fl.4,20’. E schutternan aki 
tabata gana solamente fl.4,20 y 
cu e placa aki nan no por a come 


y no por a casa. Jan Vlijt tambe 
tabata toca y canta den e grupo 
musical di schutter aki. 

Den e tempu cu e tabata ai- 
nda activo den farándula riba 
e islanan aki el a haci diferente 
grabacion. Algun di su gra- 
bacionnan riba disco tabata: 
Nena, Azein Banana, Lorita, 
Djidjia, Cathalina mal muhé, 
Boca di tribon y Dolorita. 
Naturalmente tabatin mas, 
tanto na Papiamentu como 


Spañó, cu Raphael Rodriguez 
tin den su coleccion. 

Paz na su resto!! 

Riba e foto aki por mira di 
robes pa drechi integrantenan 
di Savaneta Boys durante ac- 
tuacion na Plantachi Fontein 
na Aruba. Di robes pa drechi 
Jan Vlijt (cantante y tocador di 
tre), Alberto Bernabela (ma- 
raca), Pedro Raphaela (timbal) 
y un artista cu su nómber no ta 
conoci. 



BCA ta ilustra aumento den consume di sector priva 


Evidencia di esaki t'e 
aumento den BBO 

DI acuerdo cu relato anual di construccion di Ritz Carlton Ho- al. Como cu Gobierno a inicia cu 


2011 di Banco Central, e parti 
mas grandi e aumento den con- 
sumo, a bin di e sector priva. 
Evidencia di e aumento di con- 
sumo t’e crecemento real den 
Impuesto riba Benta di Negoshi, 
e asina yama BBO, di 6.9%. 

Pa loke ta trata e inversionnan, 
e incremento di esakinan den 
sector priva, a mas cu compensa 
e caida den e inversionnan di 
sector, e publico ya cu diferente 
proyecto a progresa of a keda 
finalisa na 2011. 

E proyectonan aki ta inclui e 


tel, como tambe renobacionnan 
importante na diferente hotel y 
na nos aeropuerto. 

E otro banda di medaya di e de- 
saroyonan cu ta pre-crecemento 
aki, hunto cu e expansion fuerte 
den e sector turistico, ta cu 
nan a aumenta importacion, 
cu a mitiga e crecemento eco- 
nomico. 

Den sector public a cuminsa cu 
algun proyecto relativamente 
grandi, entre nan e embeyece- 
mento di centro di ciudad, y 
otro proyectonan infrastructur- 


un strategia di inversion ambi- 
cioso pa sostene crecemento 
sostenibel mediante renobacion 
urbano y den e barionan, ener- 
gia berde y un red di infrastruc- 
tura moderno. 

A confisca whiskey 
y sigaria di 
contrabanda na 
Guajira 


TABATA riba e embarca- 
cion, cu ta nabega bao di ban- 
dera Venezolano di nomber, 
Zamuray, a keda intercepta 
riba laman grandi y hiba pa 
bahia na Portete, Guajira. 
Esaki autoridadnan Colom- 
biano a duna di conoce, unda 
riba e barco aki a haya carga- 
mento di licor, sigaria, tur di 
contrabanda. Tur esaki bon 
scondi den bodega di e barco 
aki. E carga ta representa 
mas di 1500 boter di licor y 


65 mil carton di sigaria. Cu 
e confiscacion aki, Polis Na- 
cional di Colombia a retene 
como 59 mil miyon di peso, 
asina ta ser menciona den un 
boletin di polis na Guajira. 
Relaciona cu e hecho aki, a 
keda deteni e capitan di e 
barco, cu ta un Colombiano. 
E carga aki ta procedente di 
Aruba, y ta pertenece n’e red 
di contrabanda conoci como 
Zona Norte, cu ta forma pa 
Urabeños. 

John Moorehead a biaha pa Aruba specialmente pa wak su yiu gradua 

Formacion Social a siñ’e pa ta un parti 

productivo di sociedad” 



EL a biaha for di Merca spe- 
cialmente pa presencia e cer- 
emonia di graduacion di su 
yiu. Despues di a tende tanto 
e emocion como e storianan, 
John Moorehead no por a keda 
sin wak con Lucas ta gradua di 
e prome fase di Sociale Vorming 
Traject. Su yiu a forma parti 
di e 17 hobennan cu a gradua 
dialuna ultimo. 

John Moorehead no por a 
sconde riba su cara e satisfac- 
cion y el a confesa cu “Esaki a 

yuda Lucas tremendamente. 
E tabatin mester di un poco 
enfoke y e proyecto Formacion 
Social a dun’e disciplina.” Ape- 
sar di distancia, e ta mantene 
un contacto estrecho cu su yiu. 
“E1 a conta mi riba e diferente 
experiencianan, specialmente 
e campamento y e ehercicio cu 
obstaculo. Pero mas tanto riba 
e cosnan cu el a siña, e lesnan di 
norma y balor y con pa e ta un 
parti productivo di sociedad/’ e 
tata a bisa. 

E Proyecto Formacion Social ta 
un cooperacion entre Gabinete 
Mike Eman, Ministerio di De- 
fensa y Ministerio di Asuntonan 
Interior di Hulanda. E ta wordo 
ehecuta den su prome fase na 
Marinierskazerne Savaneta 
bou guia di Capitan Cedric Wer- 
leman y ta conta tambe cu coop- 
eracion di otro departamento, 
manera Enseñanza pa Empleo 
y companianan priva di Aruba. 
“Ami lo recomende enorme- 
mente. E tabata manera un 
regalo di shelo pa Lucas y mi 
tin entendi cu tur otro hoben 
cu a termin’e, tambe a beneficia 
hopi di dje,” Sr. Moorehead a 
conta momentonan despues 
cu e ceremonia di graduacion 
caminda Prome Minister Mike 
Eman a haci entrega di baret 
y certificadonan na cada grad- 
uado, a finalisa riba tereno di 
Marinierskazerne na Savaneta. 


Moorehead Sr. mescos tur e 
otro mayor presente, cu camara 
y celular den man, a capta e 
momento di orguyo. “E ta hopi 
emocional... Pa wak hende 
traha asina duro y mi ta kere 
cu esey ta loke tur e hoben- 
nan aki a haci, pa asina yega 
caminda nan a yega, cu nan 
tin un logro. Awor nan tin nan 
baret y certificadonan, y tambe 
e colegialidad,” el a expresa. 
Otro aspecto cu a hala hopi 
atencion di e meneer aki ta- 
bata e envolvimento y sosten 
di gobierno pa cu e proyecto. 
E1 a bisa di a keda impresiona 
cu e compromiso den presen- 
cia di Prome Minister y otro 
oficialnan halto di Gobierno 
na e ceremonia. “Mi ta kere cu 
sin duda algun e proyecto aki 
mester sigui. Awo nan ta bay 
cuminsa cu e di dos fase cu ta 
mustra di ta hopi bentahoso 
tambe”. Adicionalmente el a 
comparti cu “lo ta interesante 
pa wak e storianan di exito 
despues cu e programa caba y 
cu esey riba su mes lo apoya e 
programa den futuro.” 

Su yiu homber, Lucas, awor ta 
pasa pa e di dos fase caminda e 
ta bay scoge un estudio na Ense- 
ñansa pa Empleo y un periodo 
di stage na Aruba mes. Inscrip- 
cion pa e proximo trayecto di 
Formacion Social ta na Januari 
2013. 


Aruba contra Puerto 
Rico somifinal na 
Costa Rica 

E ekipo di Panama a gana di Venezuela 2-0 den Latino Americano 
na Costa Rica y elimina nan for di e torneo. AWE diabierna llor 
mainta Aruba v/s Puerto Rico pa wak ken ta hunga e final diasabra. 
Otro banda ta Panama v/s Islas Virgenes ta enfrenta otro pa wak 
ken ta yega final. Hey hey abo ey Bo Guia Deportivo ta na Costa 
Rica. Mi Aruba, bo Aruba, nos Aruba. Aruba ban peeeee !!! 

For di 2011, Aruba ta conoce un recuperacion economico 

Reapertura di Valero sigur tabatin su impacto positivo 

Segun relato anual di Banco Central 


DESPUES di dos anja di un 
caida economico, 2011 a cum- 
insa cu expectativanan di un 
crecemento nobo p’e economia 
di Aruba y condicionnan di 
mercado laboral mas faborabel. 

Un motibo importante, segun 
Banco Central den su relato 
anual di 2011, t’e optimismo 
cu Valero Energy Corporation 
(VEC),despues di a sera su por- 
tanan inesperadamente na juli 
2009, a bolbe reanuda su opera- 
cionnan n’e refineria Arubano 
na januari 2011, despues di e 
asina yama settlement agree- 
ment na februari 2011. 
Ademas di a yega n’e asina 
settlement agreement cu Go- 


bierno di Aruba, mehoracion 
economic na Merca y otro eco- 
nomianan grandi, como tambe 
un mehoracion di e margennan 
di refina petroleo, a contribui 
n’e decision di Valero Energy pa 
reanuda su actividadnan. 

Di acuerdo cu e expectativanan 
aki, segun Banco Central, e 
reaperturra di e refineria ta- 
batin un impacto positivo riba 
economia di Aruba. 

E GDP den terminonan real a 
subi segun calculonan cu 8.9% 
ten a aproximadamente Afl. 2.9 
biyon, unda e sector di petroleo 
tabata responsabel pa mas o 
menos 2/3 parti di e crece- 
mento aki, gran parti ocasiona 
pa un crecemento fuerte den 



exportacion neto di e sector aki. e crecemento den 2011 den (4.5 punto di porcentahe di e 

e GDP den terminonan real, crecemento di e GDP) y inver- 
Calculacion di BCA ta indica ta den cierto grado, a refleha sion (2.4 punto di porcentahe 
cu e impacto di e refineria riba tambe den e consume mash alto di e crecemento di GDP). 

Di acuerdo cu Banco Central 

Turismo ta genera casi 60% di 
divisa stranhero pa Aruba 

Mientras cu turismo crucero ta percura pa 50.4% di nos GDP 


MANERA ya publica, den relato anual di Banco 
Central pa loke ta 2011, e industria hotelero a 
experiencia un bon anja atrobe. E produccion 
tanto den e sector di hotel y restaurantnan a bira 
mas fuerte danki n’e desaroyonan briyante den 
turismo. 

E aumento den bishitante a bin di mercadonan 
secundario y a demostra e resultado positivo di 
e strategianan di deversificacion usa den e recien 
instala Aruba Tourism Authority sui generis 
(ATA). 

E strategia aki ta ensera ponemento di extra 
fondo di mercadeo disponibel, aumento di e 
sosten na tour operators, y incremento di e forza 
laboral p’e mercadonan cu ta progresivamente 
mas importante (particularmente Venezuela). 
Turismo for di Merca a mustra un caida minimo 
despues di un aumento na 2010, pero e incre- 
mento di 27% den mercado Latino Americano a 
mas cu drecha e resulato mediocre aki, y a reduci 
e 65% fiho di e contribucion di turismo for di 
Merca den e total durante e ultimo 4 anjanan cu 
4 punto di porcentahe. 

Turismo for di Venezuela, Argentina, Brazil, 
Colombia y Ecuador hunto a representa 80% di 
e crecemento total den turista cu ta permanence 


riba nos isla. 

Den e grupo aki, turistanan Venezolano clara- 
mente cu mas gana pa biaha y cu mas aceso na 
divisa stranhero a hunga un papel prominente, 
splicando casi 60% di e crecemento total di bishi- 
tantenan cu ta permanence riba nos isla, segun 
Banco Central. 

CRUCERO 

Despues di un caida den e anja anterior, turismo 
crucero a registra un crecemento general di 5.4% 
pa 2011. 

Di influencia riba e crecemento tabata un prome 
trimester excepcionalmente fuerte y un aumento 
inusualmente halto den turismo crucero den luna 
di December. 

Prueba anecedotico ta surgi cu ofertanan atrac- 
tivo n’e companianan crucero, a resulta instru- 
mental den e increcementodi e demanda. 

Generalmente, entradanan di turismo bruto a 
crece cu casi 9% (Afl. 191 miyon) te cu Afl. 2.4 
biyon (50.4% di e GDP) e di dos nivel mash alto 
cu hamas a yega di wordo logra. 

Banco Central ta calcula prijsnan relata na mer- 
cancia y servicio turistico, a subi solamente cu 
1.3% na 2011, cu ta un fraccion chiquito di e 
aumento den turismo. 

AHATA conhuntamente cu CMB orguyosamente ta presenta: 

Smarter Online Marketing Seminar 


DIAHUEBS ultimo, AHATA 
conhuntamente cu Caribbean 
Mercantile Bank N.V. a anun- 
cia un seminario exclusivo cu 
lo tuma lugar na Aruba pa un 
dia so. AHATA en conexion cu 
CMB N.V. a invita oradornan 
internacialmente renombra 
pa comparti nan expertisio y 
experiencia riba e tereno di 
mercadeo online cu nos com- 
erciantenan local. 

AHATA conhuntamente cu 
CMB lo duna bon-bini na 
Susan Black; Vice-Presidente 
Ehecutiva di Travel Impres- 
sions/American Express Va- 
cations como tambe e Chair- 
person di Eye of Travel Online 
Marketing Events. Previa- 
mente Susan a labora cu Libgo 
y CheapCaribbean.com. 

Mauricio Lomellin t’e Vice- 
Presidente E-Commerce di 
Travel Impressions/American 


Express Vacations. Prome cu 
Mauricio a bira parti di Travel 
Impressions el a forma parti 
pa 15 aña di e compania Mi- 
crosoft, mas recientemente 
como parti di e programa Bing 
Travel. 

Dwight Soles; Director Senior 
di Cross Channel Innovation 
pa Travel Impressions/Ameri- 
can Express Vacations. 
Dwight Soles ta un orador 
frecuente na conferencianan 
di mercadeo rond mundo. E 
berdad ta cu awendia comer- 
ciantenan y esnan laborando 
den e ramo di mercadeo ta 
ser enfrenta cu un cantidad 
enorme di metodo y tactica pa 
comunica por medio di e dife- 
rente canalnan cu tecnologia 
ta ofrece. 

Tin ora e por hasta parce im- 
posibel pa compronde e logica 
di tur e opcionan cu e tereno 
di mercadeo ta ofrece nos y 


mas aun pa logra exito imple- 
mentando esakinan. 

E seminario aki lo enfoca riba 
trece nos comerciantenan 
local al dia tocante e ultimo 
desaroyonan y e mihor prac- 
ticanan den mercadeo online 
p’e sector hotelero, servicio 
di hospitalidad y comercio en 
general. 

AHATA ta indica cu e meta 
di e seminario ta pa facilita 
informacion na nos comer- 
ciantenan riba con por ta mas 
efectivo y logra mas resultado 
usando e ultimo tecnologia y 
desaroyonan. 

Topiconan cu lo wordo cubri 
durante e seminario ta inclui: 
Calcula y midi e rentabilidad 
di bo inversion di e medionan 
usá como tambe e campañan- 
an; determina bo posicion den 
mercado; e mihor practicanan 
y tactica den metodonan pa 
busca online, “Social Network- 
ing”, “e-mail” y “Mobile”; defi- 


ni y midi e exito di bo negoshi; 
tacticanan inteligente como 
tambe campañanan inovativo 
di e lidernan den diferente 
industria; crea un cultura di 
mercadeo inovativo y cu me- 
horacion continuo. 

Caribbean Mercantile Bank 
N.V. ta enfoca riba e impor- 
tancia di un evento manera 
“Smarter Online Marketing 
Seminar” pa nos isla. Tenien- 
do na mente cu nos ta depende 
di Internet pa por comunica cu 
nos bishitante, proveedornan 
di servicio y/of otro grupo den 
comercio cu tin beneficio di e 
medio aki. 

E ta di suma importancia cu 
nos ta al tanto di e potencial di 
mercadeo online y con nos por 
haci mihor uso di e potencial 
pa “network” cu e herment tin 
di ofrece. Ya cu e ta disponibel 
pa tur hende, tur caminda, na 
tur ora. 

AHATA y CMB N.V. ta invita 
tur esnan cu ta activo den e 
mundo di turismo y comercio 


en general pa tuma parti di e 
oportunidad excelente aki. 

E inversion den seminario, cu 
lo ser brinda pa un dia so, USD 
200.00 pa no-Miembronan di 
AHATA, mientras cu exclusi- 
vamente pa miembronan di 
AHATA lo tin un prijs special 
y reduci. Pa mas informacion 
di esaki por tuma contacto cu 
oficina di AHATA na 582-2607 
of cu sra. Vanessa Rasmussen 
na Vanessa@ahata.com 
Ademas, lo tin oportunidad 
diabierna pa consultanan 
priva cu e expertonan invita. 
Lo tin un prijs adicional p’e 
“one-on-one sessions” aki. Pa 
mas detaye y pa reserva p’e ci- 
tanan priva aki por fabor tuma 
contacto oficina di AHATA. 
Marca e fecha! Diahuebs, 9 
di augustus 2012 di 8.30 di 
mainta pa 4.30 di atardi na 
The Westin Aruba Resort & 
Casino. 

Na final di e dia lo tin oportuni- 
dad pa netwerk durante un 
Happy Hour organiza pa Ca- 
ribbean Mercantile Bank N.V. 

Hoben kier a drenta auto 
den cas di su mayornan 
y ta menasa su mama 
cu cuchiu 

DIARANSON madruga algo prome cu dos or, un persona ta yama 
warda di polis y ta pidi polisnan pa bin cu urgencia na su cas, como 
cu su yiu homber a hinca auto den su cas. Polisnan ta bay y na 
caminda nan ta wordo avisa dor di central pa pone urgencia. Ora 
cu polisnan a yega na e cas, nan ta topa cu e mucha homber para 
pafo cu boter den su man y e famia tambe para pafo. Polisnan a 
pidi refuerso, como cu e no tabata kier pa polisnan drenta den e 
cas. Ora cu refuerso a yega, el a cuminsa manda e auto di polis cu 
piedra. Polis a para e auto na un distancia y el a sigui yobe piedra 
y boter riba e polisnan. Despues el a core drenta den cas y a Sali cu 
un cuchiu di cushina, cu cual el a cuminsa menasa e mama cu ta 
para pafo. Despues el a laga e mama y a bay riba e polisnan. Polis 
a bise pa e benta e cuchiu abou, pero el a sigui bay riba nan. Ora 
cu el a mira un otro polis a yega, el a cobardia y a benta cuchiu 
abou y a core drenta mondi. Mientrastanto cu polis tabata atende 
e asunto, un otro mucha homber tabata zundra y insulta e polis- 
nan. Polis a bise diferente biaha pa e stop, pero e no tabata haci 
caso. Mirando esey, polis a bay pa detene, pero el a bira agresivo 
y a resisti su detencion. Ora cu polis a bay pa gare, tur dos a bay 
suela, y el a haya un rasca na su lomba. Pero polis a logra pone 
den boei y nan a hibe warda di Santa Cruz, caminda el a keda cera. 

Minister Otmar Oduber ta duna sosten na 


RECIENTEMENTE Minister 
Otmar Oduber, kende tambe 
ta encarga cu Departamento di 
Agricultura, CriayPesca (Santa 
Rosa), tabata di bishita cerca 
Rene Naar kende ta produci 
lechuga local. 

Minister Oduber a expresa cu 
e metodologianan cu ta wordo 
uza pa planta lechuga na Aruba 
ta bira mas avansa dia pa dia y 


cu ta sumamente interesante pa 
mira e scala den cual ta produci 
y con ta purba limita e gastonan 
di awa y coriente. E mandatario 
a keda impresiona pa mira con 
den 4 siman Rene por produci 
2000 lechuga. 

Representantenan di Hyatt 
Hotel tambe tabata presente y 
a compromete nan mes pa cum- 


pra fruta y berduranan cu tin 
disponibel for di productornan 
local, cual ta algo di elogia. 
Rene su plantacion di lechuga 
no ta situa den campo of riba 
un pida cunucu, sino mey mey 
di casnan den area pobla, mus- 
trando cu ta posibel pa traha 
un plantacion di un nivel halto 
for di bo propio cas. Pa produci 
2000 lechuga cu ta wordo bendi 



* 


KOOYMAN 


DEAL OF THE WEEKEND! 

agricultor di lechuga local 


na 3.25 florin, ta paga 45 florin 
na awa via di e sistema di hydro- 
phonics, unda cu ta fria e awa y 
laga esaki keda circula. E simia 
di lechuga ta wordo planta via 
di reis, sin cu tin mester di pone 
esaki den santo. 

Despues di a mira e plantacion 
di Rene, Minister Oduber a 
haya e oportunidad di purba 
cosnan dushi cu Maureen Laaf 


Ras a traha cu frutanan produci 
localmente, cual a ribici elogio 
for di e mandatario. 

Minister Oduber kende ta duna 
su sosten completo na agricul- 
tura local a expresa palabranan 
di orguyo pa e plantacionnan 
local y a encurasha mas hende 
pa planta y produci nan mesun 
productonan. 

Segun Lysander Besselink (AVP) 

Di e 4 biyon, solamente 721 miyon MEP por e hustlfica 


NA prome luga, mi ta hopi 
contento di por a constata un 
contesta mas madura di parti 
di partido MEP y su lider. Esaki 
despues cu mi a pidi pa nan 
splica kico a sosode cu e 4 biyon 
florin cu e gobierno di MEP 
a adkiri durante nan 8 aña di 
gobernacion. Maske cu mester 
añadi acerca cu den e articulo di 
contestacion di parti di partido 
MEP, solamente ta contesta 1 
tercera parti di e totalidad di e 
pregunta haci, cual ta relata na 
e 4 biyon florin cu gobierno di 
MEP a ricibi durante nan 8 aña 
di nan gobernacion y esaki ta 
di lamenta. 

Den e articulo publica algun dia 
pasa di parti di e lider di e par- 
tido mep, ta splica cu partido 
MEP durante cu nan tawata 


na mando a aumenta e debe di 
pais Aruba cu 721 miyon florin 
den 8 aña di tempo y cu nan a 
uza esaki pa paga algun debe 
cu esaki. 

Ta parce cu ta e 721 miyon 
florin ey so nan por a hustifica 
for di e totalidad cu nan a ad- 
kiri durante nan gobernacion, 
cual ta suma na un total di 
4 biyon florin. Loke cu no ta 
comprendibel ta, cu a pesar di 
a haya e caha di gobierno na 
2001 cu un surplus, asina mes 
a dicidi di aumenta e debe di 
pais Aruba, a dicidi di pasa un 
sin fin di medida y ariba dje a 
chica placa for di companianan 
di utilidad. Pa re-capitula, Gobi- 
erno di MEP a ricibi for di Setar 
N.V un suma rond di 100 miyon 
florin, for di Radisson Hotel a 


ricibi rond di 75 miyon florin, 
for di Hyatt Resort a ricibi rond 
di 135 miyon florin, for di Plant 
N.V a ricibi rond di 280 miyon 
florin, na 2002 a ricibi un bono 
rond di 300 miyon florin y otro 
mas na 2005 cu ta mas di 200 
miyon florin, for di WEB N.V 
cu Elmar N.V a chica mas cu 
253 miyon florin, cu medida di 
legesvergunning mas cu 1 biyon 
florin, cu medida di belasting a 
ricibi mas di 160 miyon florin, 
por medio di e famoso BBO 
cu nan a introduci nan a ricibi 
mas di 500 miyon florin. Pero 
e unico cos cu partido MEP por 
a defende su mes te cu Awor 
cu ne ta, cu a fia 721 miyon 
florin, pa paga algun debe cu 
pais Aruba mester a paga. Pesey 
mes cu e pregunta lo bira, acaso 


tawata necesario pa fia placa pa 
aumenta e debe di pais Aruba, 
asina mes cu adkiri algo mas di 
3 biyon florin? No por a paga e 
debe nan aki cu e 3 biyon florin? 
Con MEP ta hustifica e resto di 
e placa cu a adkiri durante nan 
8 aña di gobernacion? Esta e 
mas di 3 biyon florin, cu ainda 
nos no por a haya un contesta 
fructifero pa cu esaki. 

Acaso e pagado di belasting no 
tin e derecho di sa e berdad di 
kico a pasa cu tur e placanan 
aki? Pero a lo menos awor nos 
sa kico a pasa cu 721 miyon 
florin cu partido MEP a busca 
extra pa aumenta e debe di 
pais Aruba innecesariamente. 
Berdaderamente cu no por 
mira e logica pa haci mas debe 
si bo tawata tin mas cu sufici- 


ente placa pa reduci nos debe 
nacional cu algo mas di 40%, 
plus gobierno di MEP lo tawata 
tin suficiente placa pa renoba 
Aruba cu ne. Pues pueblo di 
Aruba mes por mira e diferencia 
entre e dos partidonan aki cual 
diferencia ta hopi grandi. Cu 
partido AVP e pagado di belas- 
ting por mira unda su placa ta 
wordo inverti y esaki riba un 
base amplio di transparencia 
y partido MEP ta simplemente 
ta completamente lo contrario. 
Atrobe, ta spera di por ricibi e 
resto di contesta di parti di es 
nan cu a haya 4 biyon florin 
den 8 aña di tempo pa splica 
unda e resto di placa a bay y 
nos ta spera cu pa e biaha aki 
nos haya un contesta completo 
y cu transparencia. 


Ludwig Berkemeyer di bario di Esmeralda: 


Verkeersdrempel den e bario ta haci e bario mas trankil y sigur 


FAMIA Berkemeyer a construi 
nan cas den bario di Esmeralda 
na aña 2000 y awe den 2012 
porfin ta haya un caminda 
dilanti di su cas. Esaki, segun 
Sr. Berkemeyer, “ta danki pa e 
gobierno aki.” Segun Ludwig, 
loke e ta haya mas bunita di e 
proyecto aki no ta simplemente 
e asfalt of e acera, pero e hecho 
“cu e luga ta bunita y hende por 
cana anochi trankil.” 
“Tremendo mi ta haya cu e 


Ministernan mes a bin controla 
e trabou, locual nunca antes 
tabata wordo haci. Ta p’esey 
bo ta ripara cu cosnan tabata 
bay mas pa famia prome aya. 
Awe nan ta bay pa e pueblo,” Sr. 
Berkemeyer a enfatisa. “Si bo 
mira en realidad tur e cayanan 
aki banda na Noord cu nan a 
cuminsa traha ta tremendo, y 
tur, segun mi ta keda entrega 
na tempo.” Sr. Berkemeyer a 
haya cu e verkeersdrempelnan 


cu a keda construi tabata e 
miho cos cu nan por a haci. “E 
muchanan por core bais trankil 
y nan skateboard sin tin di 
worry mucho cu auto cu ta core 
duro. Nan ta diberti nan mes 
den e bario awor aki. E ta un cos 
increibel.” E bario di Esmeralda 
tabata tin pa mas di un decada 
molester di stof, autonan cu 
ta core duro, buraconan den 
caminda cu ta daña auto y 
hopi mas efecto negativo pa e 


bario. Awe, cu e prome fase di 
e trabounan ta cla, por mira un 
bario di Esmeralda mucho mas 
positivo y sigur. E proyecto den 
e barionan aki tambe ta parti di 
e totalidad di loke ta BoAruba. 
Inverti den Aruba pa asina crea 
un miho infrastructura no ta 
unicamente pa haci e producto 
Aruba miho, pero mas impor- 
tante ainda, pa eleva e calidad 
di e bida di cada ciudadano 
Arubiano. 

Ramphis Tromp di bario di Safir: 


Despues di 10 aña den e bario aki, 
awo diripiente tin asfalt y klinkers 


“TEMPO cu nos a traha e cas, e 
tabata fastioso, pasobra ta paden mi 
yiunan mester a hunga,” Ramphis 
Tromp di Safir ta splica. Aunke cu e 
prome fase di e proyecto a caba net 
dilanti su cas, Sr. Tromp ta contento 
cu e asfalt, klinkers y e verkeers- 
drempelnan. “E stof tabata cansa 
hende, aki tin hopi biento, tin cu bari 
y haci cas limpi constantemente/’ Sr. 
Tromp a splica, pero awo cu e prome 
fase ta cla “mi ta masha contento cu 
esaki.” 

Segun Sr. Tromp, e trabounan a bay 
hopi bon planea y e ta calcula cu e 
duracion di e trabounan tabata di 
entre un luna y un luna y mei. E di 
dos fase, segun e la wordo splica, lo 
no dura mucho mas pa cuminsa. 
Ramphis Tromp a splica cu e ta hay’e 
un elogio cu e Minister President 
a pasa pa controla y inspecciona e 
trabounan. “Mi a conoce tur e Min- 
ister Presidentnan cu nos tabata tin,” 
segun Sr. Tromp, “y pa bo haya un 
Minister President ta bin bo cas, anto 
asina leu for di campaña, ta masha 
poco mes bo ta hay’e. E cos ey ta 
scars.” Di otro banda, Sr. Tromp ta 
sigui enfatisa, “anto awo aki pa mira 
un Minister President cana na pia 
wak e trabounan rond, y preocupa 
pa su pueblo, su hendenan y su bari- 



onan, e ta cos di aplaudi.” 

Bario di Safir tabata sufri masha 
hopi mes di stof ocasiona pa e bi- 
ento fuerte cu ta comun den e area. 
Adicional na esaki e bario tabata tin 
un problema grandi cu e tantisimo 
buraconan den e camindanan cu pa 
añanan largo tabata di santo. Banda 
di por a tuma nota di muchanan ta 
hungando pafo, coriendo bicicleta 
of simplemente para ta combersa, 
por a mira un bario mas trankil y 
sin mucho molester. Situacionnan 
cu den pasado no tabata sosode cu 
mucho frecuencia. 

Pa famia Tromp e sorpresa di wak e 
Prome Minister Eman inspecciona- 
ndo e trabounan den bario di Safir a 
bira un regalo tambe pa su yiu. Yiu 
muhe di Sr. Tromp a haci aña net e 
dia ey y a haya un abraso di pabien 
for di Prome Minister di Aruba. 


Sr. Ryan Maduro di bario di Ruby: 

E camindanan nobo a haci cu e molester di stof 
a baha considerablemente den bario di Ruby 


TRABOUNAN di construccion reci- 
entemente a keda cla den barionan 
di Esmeralda, Topaz, Ruby y Safir. 
E barionan aki pa mas di un decada 
tabata tin camindanan di santo cu 
ta causa hopi molester. Fin di siman 
pasa Prome Minister Mike Eman y 
Minister Sevinger, encarga cu Infra- 
structura, a haci un recorido den e 
barionan aki pa inspecciona e tra- 
bounan di e prome fase cu a keda cla. 
Den un entrevista cu habitante di 
Ruby, Ryan Maduro, a expresa su en- 
tusiasmo pa cu e proyecto, maske cu e 
trabounan di fase 1 a termina un poco 
prome di su cas. Segun Sr. Maduro, 
cu e stof a baha considerablemente 
cu e prome fase di e proyecto. “Asina 
cu e prome fase a caba, mi a haci loke 
mi no a haci pa hopi tempo, mi a saca 
mi bicicleta y mi a cuminsa core/’ Sr. 


Maduro a splica. 

Ryan Maduro ta splica cu e tin 9 aña 
bibando den e bario y semper nan 
mester a biba cu cas cera. E facelift 
a haci e bario hopi bunita, pero e 
efecto positivo no ta unicamente pa e 
bario, pero tambe pa calidad di bida 
di e habitantenan. Sr. Maduro a bisa 
tambe di a keda hopi contento di por 
a wak y topa cu Minister Eman inspec- 
cionando e trabounan. 

“Mi ta haya e bishita di e ministernan 
hopi bon, pasobra normalmente no ta 
facil pa bo yega na porta di un Min- 
ister. Bo no ta bay tuma e molester 
pa djis bay bisa bo kier esaki of pa 
mehora esaya. E ta bon cu nan mes ta 
bin aki/’ Sr. Maduro a splica despues 
di a combersa cu Prome Minister y 
a splik’e cu lo ta bon pa añadi luz di 
caya. 



Minister Sevinger trahando duro pa 
camindanan na Aruba ta den bon estado 


MINISTER di Integracion, In- 
frastructura y Medio Ambiente 
Benny Sevinger a firma pa tres 
proyecto cu ta encera asfalta 
y construi caminda tuma luga 
den e periodo nos dilanti. Esaki 
despues cu destaho publico a 
tuma luga y esnan cu e prijs mas 
abou haya e concesion pa haci 
e trabou. 

E proyectonan ta encera asfalta 
e caminda di Safir fase 3 y To- 
paz fase 3 den cuadro di IWIF 
2012 parti 3, segun e bestek 
di DOW. E trabou aki ta bay 
wordo ehecuta dor di “Better 
Infrastructure Company N.V.” 
cu tabatin e prijs mas abou 
di Afl.988.208,00 pa haci e 


trabou. Pa loke ta e proyecto 
cu ta encera reconstruccion 
di e caminda Tarabana-Sero 
Blanco fase 2 den cuadro di 
IWIF parti 5, esaki a wordo 
otorga na N.V Arubaanse We- 
genbouw Maatschappij cu ta- 
batin e inscripcion mas abou di 
Afl.407.303,00 pa por cumpli cu 
e trabou aki. 

E proyecto di asfalta Esmeralda 
fase 2 y Opal-Ruby fase 2 den 
cuadro di IWIF parti 2 tambe a 
wordo duna na N.V Arubaanse 
Wegenbouw Maatschappij cu 
un bes mas tabatin e prijs mas 
abou cu den e caso aki ta di 
Afl.975.120,00. 

E fondonan pa haci e trabounan 


aki ta bin di e presupuesto di 
IWIF (Interim Wegen Infra- 
structuur Fonds) di aña 2012. 
Minister Sevinger hunto cu su 
Ministerio y InfraTeam ta tra- 
hando incansablemente pa e 
trabounan di construi, drecha 
y asfalta camindanan na Aruba 
wordo haci den e tempo mas 
lihe posibel pa e hendenan tin 
menos molester di e trabounan 
cu ta wordo haci. Tur bario na 
Aruba y tambe centro di ciudad 
ta conoce cambionan grandi 
y positivo pa loke ta e proyec- 
tonan aki. Un minister cu ta 
traha duro pa e camindanan 
na Aruba ta den bon estado. E 
trabou ta bisto. 

Formacion Social Grupo II 

Prome Minister Mike 
Eman “Hopi forsa y 
bendicion den e 
siguiente trayecto” 


PROME Minister Mike Eman 
tabata presente na e momento 
special den bida di e hobennan 
cu a caba di termina e prome 
fase di nan trayecto Formacion 
Social. E proyecto Formacion 
Social ta un iniciativa di Prome 
Minister di Aruba Mike Eman 
kende a sa di surpasa tur barera 
pa por a convence otronan pa 
e proyecto aki keda introduci 
na Aruba. 

Eman “17 hoben a traha hopi 
duro. A base di nan determi- 
nacion nan a crea un opor- 
tunidad nobo pa nan mes. Esaki 
naturalmente cu sosten di nan 
mayornan y amigonan. Nos tur 
presente aki por a mira hopi 
alegria y emocion riba cara di 
famianan cu ta asina orguyoso 
di loke a hobennan aki a logra. 
Nos tur aki ta testigo di un em- 
peño grandi cu nan a cumpli cu 
ne durante cuatro luna largo cu 
ta encera ehercicio, con anda 
cu otro, lesnan den norma y 
balor, dedicacion na pueblo, na 
nan pais, na bandera di Aruba y 
stimacion pa otro. Tur e aspec- 
tonan aki cu ta haci un hende un 
bon ser humano a wordo cumpli 
cu ne”. Eman tambe mescos cu e 
mayornan presente ta orguyoso 
di e hobennan cu a haya nan 
certificadonan. “Biaha pasa nos 
a cuminsa cu un grupo di binti 
y dos e keda cu mas o menos 
11 hoben y e biaha aki nos a 


mantene e grupo te na 17 hoben 
determina cu a sigui e fase aki 
y awe nan a wordo reconoci pa 
esey”. 

Prome Minister tabatin pal- 
abranan di elogio pa e hoben 
Schmidt kende a termina e 
fase aki como e miho graduado 
dunando asina un bon ehempel 
na e otronan. Mescos tambe 
Eman tabatin palabranan di 
gratitud y felicitacion na Capi- 
tan Werleman y MariniersKa- 
zerne, na representantenan di 
Reino Hulandes na Aruba cu ta 
sostene e programa, na señora 
Ras kende ta hefe di e seccion 
Sociale Vorming di Ministerio 
di Asuntonan General. Tambe 
na tur otro cu di un of otro 
forma a contribui na e hoben- 
nan. “Awe ta un dia hopi grandi, 
hopi bendicion y hopi forsa den 
boso siguiente trayecto ” cu e 
palabranan aki Eman a clausura 
su discurso cortico. 

Awor e hobennan ta bay Ense- 
ñansa pa Empleo na unda nan 
ta bay siña un ofishi y na mes 
momento core stage. Na final 
cu un diploma den man nan 
oportunidadnan riba mercado 
laboral ta mucho mas benta- 
hoso pa nan. 

E Proyecto Formacion Social ta 
un cooperacion entre Gabinete 
Mike Eman, Ministerio di De- 
fensa y Ministerio di Asuntonan 
Interior di Hulanda. 



Ministro di Salubridad Publico y di Deporte ta anuncia cu 
entrante 16 juli 2012 durante 14 dia lo tin oportunidad pa un 
y tur tuma conocemento na Departamento pa Legislacion y 
Asunto Huridico, Macuarima 65, di un peticion cu a ser haci pa 
obtene un bier huis- v un restaurantverqunninq A pa e parcela 
Ponton 78, lokaal 2. E permisonan aki ta concerni e.o. benta di 
bebida sterki por detal y cuminda pa wordo consumi den e 
parcela. Durante dicho termino aki tur hende por expresa por 
escrito nan obhecion contra e permisonan menciona, dirigi na 
e Minister di Salubridad y deporte, via intermediacion di 
Director di Legislacion y Asunto Huridico, Macuarima 65. 

Xpresa bo mes; 

Abo conoce e persona aki ? 


KERIDO redactor permiti mi 
un espacio den bo matutino 
tan lesa. Un luna pasa mi a haci 
uzo di mes un caminda aki pa 
publica e secuestro di mi Black- 
berryBold [(PIN:2601FA9D).]. 
Apesar di a dirigi mi mes na 
instancia nan concerni y na 
pueblo di Aruba. A parce cu 
tur cos tabata envano. Mi mes 
a dicidi di haci mi investigacion. 
Pakico? Pasobra mi a haya sa na 
Setar cu “nan sa unda e telefon 
ta pero ta recherche so tin e au- 
toridad di busca e informacion 
na oficina di Setar”. Recherche 
a bisa mi “bot uit” cu “NAN NO 
TIN TEMPO”. Esaki no ta e 
servicio cu comunidad ta spera 
di polis of recherche ora di de- 
nuncia un crimen, of cualkier 
caso. Ta e actitud aki ta pone 
cu hende no ta haci denuncia 
na polis of recherche tampoco, 
pasobra nan no ta wordo atendi, 


bao di e capa “NO TIN TEMPO”. 
Awe mi ta carga speransa. Mi a 
purba di add e BB y mi a haya 
contesta tambe. Un tal Katy a 
contesta y lamentablemente e 
no kier a entrega e cel. 

Door cu mi informacion di e tal 
“KATY ”aki ta limita mi a laga 
tempo pasa. Awor cu mi a bolbe 
purba mi a haya “Fransiselas- 
tuto” y no solamente esaki sino 
tambe cu mi a logra haya potret 
di dje (mira e foto) y di un fa- 
miliardidje. Esaki ora el a add 
mi, esta acepta mi add “y riba mi 
Blackberry”. 

Mi ta supone 
cu e familiar 
lo ta su wela. 

E persona 
aki (Francis- 
elastuto) ta 
nenga di de- 
bolbe mi mi 
celular y ta 


yama su mes el astuto. E foto 
acerca ta su “profile picture” cu 
el a pone riba e Blackberry. (cu 
ta “Mi Blackberry”). Mi ta pidi 
cooperacion di Aruba henter pa 
no encurasha e sorto di hende- 
nan aki. Si bo persona sa algo 
di e persona aki of di e “Katy ” 
cu tabata tin un BLACKBERRY 
BOLD 3. Denuncia e persona 
aki, yama polis of yama mi na 
tel: 6601731. 

Danki di antemano 
J.C.M. 


□ 


P Fra'isiAe'a^ulo lama tfa 

Con* diosjfc vinoi.l cofidios* me rc 


intiendo qjB tu sabes esto 

103 moyó knn Legitulellefon-o 

E) tci pertenese ai perioctico. y van 3 
publicar tu cara aqui en el Drarlp 

* El tcl es dei jwjiochco 

Bo tin un debe di belasting bieu? 



E bo ppr bin na femarca pa un areglodi pago flexibel. E areglo di paqo akt ta conta pa tur 
cohransa Cu lin jn f«hj tóCU 31 di déCember 20T1 y ta valido pa persana priva. comercunte 
y çmpresa, 

E beoefitlonan dl e areglo dl pago flexlbel: dkl: 

. Ba ta haya mas tempo pa paga bo debe di belastinçj bek. 

Ta dçpende Can grandl e dçbe dl belasting ta y con e siluaçion ftnancierio t*. un 
persana priva pQr haya un areglodi pago Te maxirnQ 48 iuna. Pa camercianlEf y cmpresa 
b ta maximo 60 tuna. 

- Oen cferto caso, ha sta bo por baha bo cfebe di befastlng 

door cu bo no tir m«t«f di paga boet y intercs mas. 


Pa mas infonmacion ba por yama na telcfon 522-7423 of consulta e notanan Inlornativa. 
Eiakinan U obtenibel ná réCépCion. setvicio pa ctiente y via www.siad.aw. 

No isga bo debe cfi belasting crece. 0 n awo na Servicio di tmpuesto pa haci un areglodl 
pago flexibel. 



Serviciodi Impuesto 

CUIDfl BO AUTO CU PIESANAN 01 
NAPA AUTO-PARTS OBTENIBLE NA 
NOS SUCURSALNAN Nfl: 

Cura Cabay 145 Sabana Blanco 70 Shaba 1 

Tel! 584-5046 Tel: 583-4363 Tel: 587-0621 



Cu un “free ticket” el a gana 400 mil florin! 


Evelina Figaroa ta cla pa drecha su cas awor 

Despues di a gana premio grandi di Mini Mega 


LOTTO, e loteria di Aruba ta 
contento di por anuncia cu el 
a haci un otro hungado feliz y 
a cambia su bida cu e bunita 
premio di Afl. 400.000,- den 
e sorteo di Mini Mega. E pre- 
mio a keda subi te alcansa Afl. 
800.000,- ora cu dos hungado 
a scoge e mesun numbernan. 
Evelina Figaroa di Noord no 
a hunga “Lotto Loco” sino a 
scoge su numbernan vast cu e 
tin algun tempo ta hunga caba. 
E1 a cumpra su Mini Mega siman 
pasa y diabierna a gana un “free 
ticket” cu el a uza pa e sorteo di 


diamars. Evelina a cumpra su 
Mini Mega na Lucky Bini Bini 
situa na Washington, na Noord. 
Su yiunan y nieta a compaña 
Evelina Figaroa pa reclama su 
bunitapremio di Afl. 400.000,- 
cu awor el lo uza primordial- 
mente pa drecha su cas. E kier 
traha un cura di cas y e resto 
pa mehora cosnan di haci den 
cas mes. 

Lotto, e loteria di Aruba, pa me- 
dio di su diferente productonan 
manera Lotto di Dia, Lotto 5, 
Mini Mega, Catochi, Big 4, 


Zodiac y awo tambe cu Wega 
di Number Kórsou, ta recauda 
fondo y “Cambia Bida” di tanto 
su ganadonan y esunnan cu 
ta beneficia di e fondonan re- 
cauda pa nan deporte faborito. 
Apenas algun siman pasa Lotto, 
e loteria di Aruba a entrega un 
donacion di un miyon dollar 
na e comision di subsidio pa 
deporte. Asina periodicamente 
Lotto lo ta entregando dona- 
cionnan na e comision cu na 
su turno ta subsidia deporte na 
Aruba. 

Damaris Ridderstap di Lotto 


a entrega e check gordo na e 
feliz ganado den presencia di 
su famia. “Nos ta hopi contento 
di por haci un otro famia feliz y 


asina nos lo sigui cambia bida 
di nos hungadonan”, asina e 
ehecutiva di Lotto , e loteria di 
Aruba a duna di conoce. 



El a bira wela net riba dia cu el a gana Lotto 


Anna Magaly Sneek lo cumpra su cas cu su premio di Mini Mega 


Su nieta a perde e ticket ganado, pero a hay’e bek den tas di baby 


ANNA Magaly Sneek ta un 
ganado feliz awe di Lotto , e 
loteria di Aruba, e ta mira un 
soño di dje bira realidad awor 
cu el a logra gana e premio di 


Mini Mega di diamars ultimo. 
E1 a cumpra su number ganado, 
porcierto number vast cu e ta 
hunga pa un tempo caba, na 
Get Rich (La Sibila) na Dakota. 



Sra. Anna Magaly Sneek a conta 
cu el a cumpra Mini Mega na 
diferente rebendedo pa asina e 
ta sigur cu e por gana na un di 
nan. Su nieta di 1 aña di edad a 
perde e tickety durante e sorteo 
no por a hay’e pa verifica si su 
number a sali. Pues a mira e 
resultado anochi na Telearuba 
pero no por a verifica e num- 
bernan, locual ya a bira un 
dolor di cabes den cas. Pero riba 
diaranson e yiu muhe grandi a 
bin topa cu e ticket den tas di 
babyy mesora a subi 24ora.com 
pa check e numbernan ganado 
di Mini Mega. 

Ta e ora ey numa e yiu muhe a 
bin ripara cu su mama a gana e 
premio grandi pa cual a pidi un 
otro hende pa controla e num- 
bernan pe pa por ta sigur cu ta 
nan mes a gana e Lotto. El a bel 
su mama na trabou pa dun’e e 
bon noticia, pa colmo diamars 


Ana Magaly Sneek a caba di bira 
wela, pues a haya dos motibo 
grandi pa celebra! 

Plannan pa cu e premio tin fiha 
di antemano caba pasobra e 
ganado a bisa semper cu si un 
dia e gana Lotto e lo kier cumpra 
su cas. “Y ta esey mes mi ta bay 
haci awor tambe, mi kier yega 
na mi propio cas. Pa colmo mi 
a dal mi auto tambe, pues lo mi 
evalua pa cumpra un auto nobo 
tambe cu e placa aki”, asina 
Anna Magaly Sneek a conta na 
momento di ricibi su check di 
Afl. 400.000,-. 

Lotto, e loteria di Aruba, pa me- 
dio di su diferente productonan 
manera Lotto di Dia, Lotto 5, 
Mini Mega, Catochi, Big 4, 
Zodiac y awo tambe cu Wega 
di Number Kórsou, ta recauda 
fondo y “Cambia Bida” di tanto 
su ganadonan y esunnan cu 
ta beneficia di e fondonan re- 


cauda pa nan deporte faborito. 
Apenas algun siman pasa Lotto, 
e loteria di Aruba a entrega un 
donacion di un miyon dollar 
na e comision di subsidio pa 
deporte. Asina periodicamente 
Lotto lo ta entregando dona- 
cionnan na e comision cu na 
su turno ta subsidia deporte 
na Aruba. 

Damaris Ridderstap di Lotto 
a entrega e check gordo na e 
feliz ganado den presencia di su 
famia. “Asina por mira con Lotto 
ta cambia bida di su ganadonan 
masha facil. Soñonan ta bira re- 
alidad danki na Lotto di Aruba. 
Mi ta contento di por bisa cu ora 
premionan grandi cay asina nos 
ta haci dos soño bira realidad, 
esun di e ganado y claro, tambe 
esun di e deportista cu por 
conta cu mas sosten di Lotto”, 
asina e gerente di mercado di 
Lotto, e loteria di Aruba a duna 
di conoce. 

Un otro aña escolar exitoso pa muchanan 
“Scol Scucha Nos” hunto cu Quota Club 



QUOTA a prepara actividad educativo pa e muchanan 
di Scol Scucha Nos pa asina cera na aña escolar. E 
muchanan di Scol Scucha Nos a bishita Fantastic 
Garden caminda nan a haya un bunita recorido den 
hardin cu splicacion amplio di Sr. Giovanny y despues 
a haya workshop cerca Sra. Ana Lis, kenda a siña e 
muchanan con ta planta y cuida mata. E muchanan 


a siña y gosa un mundo cu plantamento di mata. 
Hunto cu e maestranan y cu e miembronan di Quota. 
Despues e muchanan por a bay hunga y come na Taco 
Bell caminda cu Quota a haci entrega di regalo na tur 
e muchanan. Cada mucha a haya un tas y tambe mate- 
rial pa scol pa asina na cuminsa aña escolar nobo bon 
prepara. E docentenan tambe a haya un cariño for di 


Quota pa asina gradicinan nan pa nan pasenshi, dedi- 
cacion y amor pa e muchanan. 

Quota ta felicita e muchanan pa e tremendo aña y 
un danki na tur e miembronan di Quota cu tawata 
presente e mainta pa comparti e bunita mainta aki 
cu e muchanan y deseando nan un dushi vakantie! 


/ 


MESTER Dl PLACA? 

Felicitacion special na e team geel como e ganadonan di Perde Pa Gana 5 

Subway Aruba determina pa sigui promove bibamento y comemento saludabel 


SUBWAY Aruba ta felicita entrenado profesional Niurca de Cuba 
cu a sa di guia su team geel te na e titulo di campeon di Perde pa 
Gana 5. Tanto e ganado individual femenino, como esun masculino 
tabata miembro di Niurca su team, pero tambe e team geel mes 
den su totalidad a wordo declara e ganado di Perde pa Gana 5. 

E team geel a perde un total di 91.6 kilo, incluyendo 24.1 kilo cu 
Andrienne Tromp a baha y 28.4 kilo cu Glenn Tromp a baha. E 
team berde di Rene Wild a caba e competencia na di dos luga cu 
un total di 78.2 kilo baha. 

Na final di e programa, Niurca a laga sa cu e ta lagando un team 
bon prepara, pero e no ta bay bandona nan, ya cu e ta sigui yuda 
nan cu nan mealplan y trainingnan. Despues di 12 siman inten- 
sivo, Niurca a bisa tur participante pa nan tuma un siman “off 
pues tuma un vakantie di nan programa, pero no faya, pasobra e 
siguiente dialuna e ta spera cu tur hende ta cuminsa bek y sigui 
fuerte. “Aki no tin wega/’ el a enfatisa, motivando e participan- 
tenan pa sigui come, move y biba mas saludabel. 

Niurca a gradici specialmente Subway pa a presenta e tremendo 
oportunidad aki pa nos comunidad. Tambe el a expresa palabranan 
di gratitud pa Norman y Rene cu a percura pa un tremendo pro- 
grama y e mama di Glenn Kelly pa motiv’e cu un tremendo “pep- 
talk” ora cu e mes tabata cansa. 

E team di Niurca di berdad tabata un team cu a hari, grita, motiva 
otro y hasta yora hunto ora cu e programa tabata parce ya de- 
masiado dificil y pisa. Niurca ta bisa cu hopi orguyo cu e tabatin 
un tremendo team, aunke no tur dia tabata mes facil. 

Na final tur hende a cera cabes y hasta a presenta na e ultimo 
pisamento bisti full na geel y sin sa si nan lo a gana of perde, nan 
tabata asina entusiasma cu e liderazgo di Niurca cu nan a trece 
un regalo pa celebra nan triunfonan personal. 

Tabata hopi bunita pa wak con nan tabata traha hunto y a forma 
un ekipo ganado y a presenta Niurca cu un gesto asina caluroso. 
Na final, manera un famia, nan a keda ta papia di nan experiencia, 
nan trayectoria di 12 siman hunto, hasta por a wak poco lagrima 
di emocion. 

Subway ta sumamente satisfecho cu e resultado di Perde pa Gana 
5 y ta felicita Niurca y team geel cu nan triunfo, y no ta laga afo 
Rene Wild cu su team berde. Y, ta sigur cu den e siguiente programa 
Rene lo ta cla y bon prepara pa e bataya contra e team di Niurca. 

SUPER S-Chow na Savaneta 
tambe a uni na e famia grandi di 
Fun Miles, e programa di spaar 
y cambia punto di mas grandi 
di Caribe. Miembronan di Fun 
Miles awor por spaar (y cambia) 
Fun Miles ora cu nan haci nan 
compras diario. Super S- Chow 
lo celebra e partnership nobo 
aki cu un campaña super: du- 
rante henter e luna di introduc- 
cion (di 12 di juli te cu 12 di 
augustus), miembronan di Fun 
Miles por gana un ‘one-minute 
free shopping’. Epopularrapper 
Janiro Eisden (di Basic One) lo 
hunga un rol importante den e 
campaña aki. 

Mas fun na Super S-Chow 
Super S-Chow na Savaneta ta 
e supermercado faborito sirbi- 


endo su clientenan for di 1983 
pariba di brug. Awor cu Fun 
Miles, Super S-Chow ta ofrece 
su clientenan un experencia 
ainda mas fun na su clientenan. 
Miembronan cu haci compra na 
Super S-Chow ta spaar 1 Fun 
Mile pa cada 2.50 Florin cu 
nan haci na compra. Nan por 
cambia nan Fun Miles tambe na 
e supermercado. 

Rifa: gana 3 x ‘one-minute free 
shopping’ 

Tur hende cu swipe nan carchi 
di Fun Miles na Super S-Chow 
durante di e luna di introduc- 
cion, di 12 di juli te cu 12 di 
augustus, automaticamente ta 
participa na e rifa. Lo saca tres 
ganado y cada un ta haya un 
oportunidad super excitante 




pa shop gratis pa un minuut na 
Super S-Chow. (lo aplica regla 
y condicion). 

Tocante Fun Miles 
Desde ya casi 15 aña, Fun Miles 
ta e programa di mas grandi 
den Caribe pa recompensa 
lealtad di clientenan. Cu mas di 
125.000 miembro reparti riba 
cinco isla, Fun Miles a bira parti 
di e comunidad. E programa 
ta popular danki na un scala 
amplio di cosnan ‘fun’ cu e ta 
pone na alcance di su miem- 
bronan. E ta haci esey hunto 
cu su partnersnan extenso. Por 
spaar Fun Miles na mas di 150 


localidad na Aruba, Boneiro, 
Corsou, St. Maarten y St. Eu- 
statius, y por cambia Fun Miles 
pa un cantidad inmenso di 
servicio y producto. Fun Miles 
semper ta centro di atencion 
danki na su campañanan in- 
novativo (incluyendo e popular 
campañanan di fin di aña) y su 
partnersnan atractivo manera 
Super S. Chow. 

Mas informacion tocante Fun 
Miles & Super S-Chow? 

Pa mas informacion tuma con- 
tacto cu Customer Service di 
Fun Miles na 588 9947 of subi 
www.funmiles.net. 


Hobennan ta drumi cu diferente homber 

y no sa ken ta tata di su yiu 


E aña aki a bin haya hobennan di 1 of 2 malesa trans- 
miti sexualmente compara cu aña pasa esaki tabata 
uno mas halto esaki ta combinacion di dos malesa 
transmiti sexualmente Sra. Labath Giel a comenta. 
Sra. Monique a bisa den su charlanan e ta duna hopi 
di situacion practico unda e hobennan por mira cu 
esaki ta bin padilanti, y hopi di nos hobennan di 
awendia ta tene relacion ora ta bou influencia di al- 
cohol no solamente cu un partner pero cu diferente. 


A bin haya cu un hoben cu no sa mes ken ta e tata di 
su baby y a bin cu cinco mucha homber pa wak ken 
ta tata di e baby y niun di nan no ta. 

Y awendia ta haya hopi mucha muhe no sa ken e 
hombernan aki ta y no sa ki malesa nan por tin y 
cu consecuencia ora bo ta na estado ta bay haci un 
investigacion cu bo tin un malesa transmiti sexual- 
mente. Embaraso hubenil bo haya bo cu abortus, 
malesa transmiti sexualmente, alcohol y droga y tur 


esakinan ta hunga un rol rond di esaki y ora di duna 
un charla esaki tin cu bay cu mas instancianan pa un 
hoben compronde. 

Wit Gele Kruis ta duna informacion na e muchanan 
pero ta ripara cu hopi di e hobennan aki sa hopi pero 
mester wak si nan tin informacion corecto y kico nan 
ta pensa, y e aña aki lo bay traha riba un proyecto di 
kico un hoben kier den bida. 































































Un cifra miyonario 

Berlusconi ta confirma salida di Ibrahimovic y Silva di AC Milan 


SILVIO Berlusconi, propietario 
di AC Milan, a confirma ayera 
tardi e transferencia di Zlatan 
Ibrahimovic y Thiago Silva pa 


PSG. “Si, mi a bende Zlatan 
Ibrahimovic y Thiago Silva pa 
PSG. Esey ta permiti nos econo- 
misa 150 miyon di euro den e 


DOWfe> 


De Minister van Integratie, Infrastructuur en Milieu is 
voornemens in het openbaar aan te besteden. 

Het project: 

"Levering van dienstkleding en schoeisel voor het DOW- 
personeel in hetjaar2012" 

Volgens bestek D.O.W. -nr. 7, dj. 2012 

Korte omschrijving van het werk: Het werk bestaat uit levering van 
dienstkleding en schoeisel voor het DOW- personeel in het jaar 2012. 

Het bestek is vanaf 13 juli 2012 verkrijgbaar bij DOW tegen betaling van 
Afl. 100,00. 

De betaling te voldoen bij de kassier van de Dienst voor Openbare Werken 
DOW (Infra gebouw, begane grond). 

De openbare bescheiden (het bestek) liggen vanaf 13 juli 2012 te DOW bij 
het Secretariaat van de Directie (2e verdieping). 

Inlichtingen worden verstrektop 19 juIi 2012 om 14.30 nm.te DOW. (Infra 
gebouw, Iste verdieping). 

De Nota van Inlichtingen wordt vastgesteld op 24 juli 2012. 

De openbare aanbesteding vindt plaats op 3 augustus 2012 om 11.00 vm. 
op het kantoor van de Directeur van de Dienst voor Openbare Werken. 

De inschrijver moet bij zijn inschrijving de volgende vereisten overleggen: 
I.Bewijs van inschrijving bij de Kamervan Koophandel. 

Inschrijving dient te geschieden op het aan het bestek toegevoegde en 
gewaarmerkte inschrijvingsbiljet. 


siguiente dos temporada”, el a 
bisa den su declaracion. Mino 
Raiola, agente di Ibrahimovic y 
abogado di e futbolista, a reuni 
atardi cu e dirigencia di e club 
di Paris. 

E transaccion di e goleador 


sueco y e defensor central 
brasileño ta rond di un cifra 
entre 62 y 65 miyon di euro. 

Pa otro banda, ta resta cu Ibra- 
himovic y PSG yega na acu- 
erdo di e salario di e hungador. 
Thiago Silva, di 27 aña, tabata 


cerca di firma cu e club frances 
na juni, pero e mesun Berlus- 
coni a desautorisa esaki. Pa su 
banda, Ibrahimovic di 30 aña, 
tabata busca un salario di 12 
miyon di euro pa e aña cu ta bini 
prome cu a oficialisa e traslado 
pa Paris. 

Sell us your Gold or Silver and 
get a FREE ticket to WIN Afl. 4000 Every Day! 


Located at Jucuri 66, Sta Cruz - Tel: 585-6558 Open; Monday to Saturday from I0»n» 


We only Buy 
Gold and Silver 


Mp#afG Weare 
INOiaia the answer!! 





E tecnico italiano Fabio Capello 
a yega Rusia pa negosha cu 
Union di Futbol di Rusia (UFR) 
cu ta busca seleccionador desde 
fin di Eurocup, di cual e ruso- 
nan a cay den e prome fase di 
e torneo. Segun prensa ruso, 
Capello lo ricibi e oferta di dirigi 
e seleccion pa e siguiente dos 
aña, cu e obhetivo pa clasifica 
e team pa Mundial di Brasil 
2014. Capello, cu ya tabata 
casi pa dirigi e seleccion ruso 
den pasado, tabata inclui den e 
lista di 13 candidato desvela pa 
UFR pa asumi rienda di e team 
nacional, entre nan tambe ta 


aden Rafael Benitez, Marcelo 
Bielsa y Marcelo Lippi. 

E tecnico italiano a hiba In- 
glaterra na Eurocup, pero a 
bandona su cargo na februari 
despues cu e federacion ingles 
a anuncia medida di castigo 
contra e capitan, John Terry. 

E prensa local a opina cu e gran 
pedida economico di Capello lo 
no ta un obstaculo pa UFR, cu 
a paga hopi generosamente na 
e dos ultimo seleccionador, e 
hulandesnan Dick Advocaat y 
Guus Hiddink. 

Varios tecnico ruso a critica e 
federacion pa insisti na contrata 
hende di afo, enbes di busca 
un entrenador local pa asina 
pone base pa e exito di e team 
den e Mundial di 2018 cu lo 
ta organisa pa Rusia. Un com- 
patriota di Capello, Luciano 
Spalletti, entrenador di Zenit 
St. Peterburg, a bisa cu e tecnico 
Pep Guardiola tabata e mihor 
candidato pa dirigi e seleccion 
ruso. 

SALE SALE SALE 

70% LABAMAHO V TOILET 
70% LUZ « BOMBILLO 


COHJAU H-V. CUHiHi f« Tltf 
HOURIO Dlfj-UHA Pi filUHHÉi WHH JOHILWfl 

BliMHU IU 1 HI 



Toi.?nirm-1nuu< V#fukiiburx» c™ 

ScoI Di Id ioma 


CURSONAN JULI+AUGUSTUS 


Frans Beginners - Mandarin Beginners 
English Brush-Up + Nederlands op Herhaling 
lngles-2 pa Latino - Hulandes Naturalisacion 1+2 
Info + Registr.Pos Chikito 75-A 
scoldiidioma@vahoo.com 
Yama nos na: 5843768 - 6900169 



TORONTO Blue Jays a anun- 
cia cu a otorga e hungador di 
cuadra dominicano, Edwin 
Encarnacion un extension di 
contract pa tres aña y 27 miyon 
di dollar. E acuerdo nobo ta 
expire t’e e temporada 2015. 
Ademas e contract ta inclui un 
opcion di e team pa 10 miyon pa 
2016. Encarnacion, di 29 aña, 


cu tin un average di .295 den 
83 wega den e temporada aki. A 
conecta 14 double, 23 homerun 
y 58 RBI. 

E hungador ta empata na di cu- 
atro lugar den Liga Americana 
den homerun, di cinco den 
slugging (.595), di 7 den RBI, 
total dibase (174) yporcentahe 
di embase (.382). Ademas a 


roba 9 base, maximo total den 
su carrera. 

Den su di ocho temporada den 
Grandes Ligas, Encarnacion tin 
average di bida di .264 cu 140 
homerun y 450 RBI den 869 
wega. E infielder di 6 pia y 2 
inch tabata cumpra pa Toronto 
desde Cincinnati durante e 
temporada 2009. 

E defensa di Chelsea, Ashley 
Cole, a defende su compañero 
di team John Terry di acusacion 
di racismo y a opina diaranson 
cu e caso nunca mester a yega 
t’e corte. Terry ta acusa di bisa 
“negro”, durante un wega na e 
hungador di Queens Park Rang- 
ers, Anton Ferdinand, despues 
di tabata provoca pa un su- 
puesto romance. Terry a perde e 
banchi di capitan di e seleccion 
ingles pa prome biaha na 2010, 


ora a surgi e acusacion cu tabata 
tin un relacion extramarital cu 
e ex chick di su compañero di 
seleccion, Wayne Bridge. 

Den e tercer dia di e caso contra 
Terry, Cole a testifica cu a scu- 
cha Ferdinand bisa “Bridgey”, 
“negro” y e palabra sushi. Pero 
Cole, cu ta color scur, a bisa cu 
no a scucha e contesta di Terry 
den e wega di e stadion Loftus 
Road, y ta insisti cu Terry no ta 


racista. Cole a respalda Terry di 
cual a bisa, cu a djis responde na 
cual e hungador di QPR tabata 
bisando. “Si ripiti algo cumi ta 
kere cubo a bisa, esey ta total- 
mente otro”, Cole a bisa. Terry 
a nenga tur acusacion. Riba 
un pregunta na Terry, pakiko 
Ferdinand lo bay inventa un 
acusacion contra dje e tempo 
ey capitan di e seleccion ingles. 
“Mi no por contesta pregunta pa 
Anton”, Terry a contesta. 

OROCASH 

COMPRA Y VENTA 

Prestamo inmediato riba cualkier articulo, manera 

ORO, Auto y Aparatonan Electronico y cualkier 
articulo pa cu bo tin balor. 

Purba bo mes! 

® Bin cerca nos! 

Nos tin e mihor price 
pa cumpra bo ORO 

HABRI 7 

DIA Dl SIMAIM 

8:00 AM a 10:00 PM Tel 

f- c 
1 - % 

:00 /\ Q QO Av. Alo Tromp Nro 2 Edif. 

10 . O Kini kini Oranjéstad, Aruba 

Sra. Carrasquero, mama di graduado di Formacion Social: 

“Ami ta recomend’e na tanto hoben como mayor’’ 



E ceremonia di graduacion pa 
e di dos grupo di Formacion 
Social a conta, manera ta di 
spera, cu un presencia grandi 
di mayornan orguyoso di mira 
nan yiu completa un proceso 
cu a cambia nan bida den un 
manera asina positivo. Sra. 
Olivia Carrasquero ta un di e 
mayornan aki. Su yiu, Kendrik 
Pieters a pasa e ultimo cuater 
luna den un entrenamento 
fisico y di capacitacion cu ta bay 
sirbi como fundeshi di exito pa 
resto di su bida. 

Sra. Carrasquero a conta cu su 
yiu, mescos cu otro amigonan 
di bario no tabatin ainda cla 
den nan mente kico nan kier 
a haci, ora cu e oportunidad 
di drenta Formacion Social a 
presenta. “E tabata na cas y e 
no tabatin un meta den su bida. 
E proyecto aki a yuda nan hopi 
pa pensa riba futuro, habri nan 
mente un poco... den disciplina 
y responsabilidad, pa wak kico 
nan kier den bida. Esaki a yuda 
nan cu nan por haya claridad.” 
Naturalmente, tur cos cu ta bale 
la pena den bida, ta rekeri cierto 
sacrificio. Esey riba su mes ta un 
di e lesnan cu e hobennan aki a 


siña den nan entrenamento. E 
mama a splica cu na cuminsa- 
mento e tabata hopi duro paso 
nan ta custumbra di lanta laat, 
haci nada, drumi y keiro rond, 
pero aki nan a siña di lanta 
tempran paso den futuro si nan 
bay traha, nan mester tin disci- 
plina cu ora. Fuera di esey nan 
a haya hopi ehercicio cu a yuda 
nan tambe/’ Sra. Carrasquero a 
conta cu hopi satisfaccion. 
Riba e reaccion y sentimento 
di su yiu homber riba e dia di 
graduacion, el a comenta cu 


Kendrik “ta contento cu el a 
caba cu e prome fase. El a haya 
hopi leuk cu Minister Presidente 
Eman a bin pa dun’e su certifi- 
cado.” Tanto mama como yiu 
ta masha contento di a tuma e 
decision corecto di registra den 
e Proyecto di Formacion Social, 
un iniciativa di Gabinete Mike 
Eman cu a bira realidad danki 
na e sosten di VNO Aruba y 
Marinierskazerne Savaneta, 
ademas di e cooperacion di 
otro departamento, manera 
Enseñanza pa Empleo y tambe 


companianan priva di Aruba. 
“Ami ta recomend’e na tanto ho- 
ben como mayor. Hopi biaha ta 
dificil pa e mucha registra riba 
su mes, pero bo por papia hopi 
cu nan, busca e informacion 
of bin papia cu e señora cu ta 
atende cu esaki. E ta algo hopi 
positivo. E muchanan awe ta 
hopi disciplina/’ Sra. Carras- 
quero a comparti. 

Algo cu Sra. Carrasquero a 
remarca ta cu por ta por haci 
un cambio den e edad caminda 


e muchanan ta caba scol cu un 
edad, pero mester warda un 
par di aña prome cu nan por 
bin na remarke pa e programa 
aki y tambe purba di atrae mas 
mucha cu por haci e gruponan 
mas grandi. 

“E ta un bon programa cu go- 
bierno a bin cune. Tin hopi 
mucha cu no a caba scol of cu 
a caba scol pero no tin nada di 
haci. E ta kita nan hopi for di 
mal caminda. E ta yuda nan pa 
futuro, pa siña y haci algo mas 
cu nan bida. Por ta den futuro, 
nan por sigui un opleiding. E ta 
un bon causa pa e muchanan.” 
Na e ocasion aki un grupo di 17 
hoben a gradua di e prome fase 
di Formacion Social despues di 
a pasa 4 luna den entrenamen- 
to militar. Awor tur hoben lo 
sigui pa e di dos fase caminda 
por haci escogencia entre dos 
curso na Enseñansa pa Empleo 
y na mes momento core nan 
stage na Aruba mes cu lo habri 
caminda di oportunidad di tra- 
bou. E proximo grupo di Forma- 
cion Social ta inicia na januari 
2013. Avisonan cu informacion, 
rekisito, etc. lo keda publica den 
corantnan local. 


Weganan Olimpico di london den cifra 


FOR di e 10.490 atletanan cu ta bayendo 
London pa competi, te na e 20.000 pe- 
riodistanan cu lo cubri e Weganan cu ta 
cuminsa 27 di juli, e Weganan Olimpico 
di 2012 ta ofrece un sin fin di cifra y 
estadistica. 

• 11 miyon ticket pa eventonan Olimpico 
y Paralimpico, di cua 75 porciento lo 
wordo bendi na publico Ingles. Sponsor- 
nan, oficialnan y broadcasters por cum- 
pra 13 porciento di e ticketnan, mientras 
cu e 12 porciento restante ta na benta a 
traves di Comitenan Olimpico Nacional 
den nan respectivo paisnan. 

• $14.5 biyon dollar a wordo inverti na 
organizacion di e weganan. Esaki ta casi 
cuater biaha mas di loke a calcula na 
momento cu na 2005 London a pidi pa ta 
sede di e weganan. E presupuesto origi- 
nal pa seguridad y pa e ceremonianan 
di apertura y clausura a wordo redobla. 


Seguridad awor ta costa alrededor £553 
miyon, y e ceremonianan tin un presu- 
puesto di £81 miyon. 

• 10.490 atleta lo competi den 26 
deporte Olimpico den un total di 302 
evento di medaya. Nan lo wordo someti 
na 5.000 prueba anti-doping. Alrededor 
di 4.200 atleta Paralimpico ta participa 
den 503 evento pa medaya, den 20 dife- 
rente deporte. 

• 1 miyon pida di equipo deportivo: 
26.400 bala di tennis, 600 bala di bas- 
ketball y 6.000 target pa e deporte di tiro 
con arco a wordo cumpra pa e Weganan. 

• No menos cu 150.000 condom lo 
wordo parti den e Villa Olimpico di 
atletanan. 

• 34 instalacion reparti den Gran Breta- 
nia, incluyendo nuebe den e Olympic 
Park den e parti oost di London. E sta- 
dion Olimpico, den curazon di e parke, a 


tuma tres aña pa construi y a usa 10.000 
tonelada di staal. E instalacionnan de- 
portivo ta conta cu 10.000 wc temporal 
- “suficiente pa duna servicio na henter 
e poblacion di e isla Malta”, organiza- 
dornan ta bisa. 

• Dos miyon hende lo bishita London 
pa e Weganan, Minister pa e Weganan 
Olimpico, Hugh Robertson, ta bisa. Ex- 
pectadornan lo hasi alrededor di 20 
miyon biahe den e sistema di transporte 
publico di London, incluyendo 3 miyon 
riba e dia mas ocupa. 

• 14 miyon cuminda lo wordo sirbi du- 
rante e weganan, usando 25.000 kipa- 
shi, 100 tonelada di carni, 75.000 liter di 
lechi y 330 tonelada di fruta y berdura. 

• 46.000 trahador di construccion a 
traha e Olympic Park y Olympic Village, 
mientras cu e weganan mes a envolve un 
forza laboral total di 200.000 trahador, 


incluyendo 100.000 contratistay 70.000 
voluntario. 

• 12.875 kilometer (8.000 miya) ta e 
ruta pa e relevo di e antorcha. E candela 
Olimpico ta biahando full rond di Gran 
Bretania durante dies siman, biahando 
alrededor di 177 miya pa dia. 

• 70 carne, 12 cabay, 3 baca, 2 cabrito, 
10 galiña y 3 cacho. Henter un boerderij 
lo forma parti di e ceremonia di aper- 
tura, ora cu e stadion Olimpico lo wordo 
transforma den un pueblo idilico Ingles. 


/W_ Mamta 

noticia@awemainta.com 

BREAD BITES 


MADE TO BE SHARED. WE DIDN’T SAY IT'D BE EASY.s- 

PERFECT FOR SHARING, THESE NEW OVEN BAKED, BITE-SIZE BREADSTICKS ARE LIGHTLY SPRINKLED 
WITH PARMESAN-ASIAGO CHEESE AND SEASONED WITH GARLIC AND MORE PARMESAN. 







Palm Beach 586 0333 

Playa/ Tanki Leendert 582 0333 
Savaneta 584 0444 



GETTHEDOOR. IT’S DOMINO’S® 

Signarama flruba a saca ganado di campaña di sticker 

Rudley Filiciana a bay cas cu un television HD LCD di 32 inch 


DURANTE henter e luna di juni, Signarama Aruba tabata tin un 
campaña espectacular en conexion cu e torneo di Euro Cup 2012. 
Como un compania conoci pa su servicio nan di printing y signs, 
Signarama Aruba a percura pa imprimi sticker di tur ekipo cu a 
participa na e torneo aki y a invita tur fanatico di futbol pa pasa 
busca e sticker di nan ekipo preferi completamente gratis pa asina 
participa pa gana un television LCD di 32 inch. Fanatico nan mester 
a simplemente plak e sticker riba nan vehiculo, saca un potret y pone 
esaki riba Signarama Aruba su pagina di Facebook. 

Na final di Euro Cup, Signarama Aruba a pone nomber di tur per- 
sona cu a participa na e campaña den un tombola y aki suerte a 
toca na Rudley Filiciana kende pa casualidad a plak e sticker di e 
ekipo campeon di Spaña riba su auto. Diabierna ultimo Signarama 
Aruba a haci entrega di e television Toshiba HD LCD di 32 inch na 
e ganado. Rudley a bay cas feliz cu su premio despues di a tuma 
informacion di e diferente servicio y producto nan cu Signarama 
Aruba tin di ofrece. 

Signarama Aruba ta gradici tur esnan cu a participa na e campaña 
aki y ta invita tur hende pa keda pendiente pa diferente otro pro- 
mocion. Pa mas informacion por bay riba: facebook.com/Signara- 
maAruba 



Agricultor local Rene Naar a ricibi bishita di Minister Otmar Oduber 


RECIENTEMENTE Minister Otmar 
Oduber tabata di bishita cerca Rene 
Naar unda cu e mandatario a mira e 
produccion di lechuga local. 

Rene a conta cu e idea pa produci le- 
chuga a cuminsa 1 aña pasa ora cu nan 
tabata buscando un cultivo sostenibel 
pa Aruba, algo nobo, rapido y dife- 
rente. Despues di a evalua e opcionnan 
e idea a cay riba hydrophonics y cultivo 
di lechuga cu ta keda cla den 4 siman. 
Mirando cu lechuga ta un di e ber- 
duranan mas uza, unda cu Aruba ta 
importa 2 container pa siman y ta un 
producto caro, Rene kier produci mas 
hopi posibel pa asina por bende na un 
prijs abou. 

E idea ta pa haci e produccion di le- 
chuga uno mas grandi, unda cu na e 
momentonan aki hotel manera Hyatt 
ta cumprando producto local y den 
futuro lo por tin suficiente pa bende 
na mas hotel y restaurant. Na e mo- 
mentonan aki Rene ta produciendo 
2000 lechuga cada 4 siman, pero tin 
e meta pa produci 10.000 lechuga y 
pa e motibo ey el a sigui expande su 
shade house. 

Minister Oduber a keda sumamente 
impresiona cu e produccion di Rene 
Naar, cual ta wordo haci na su cas den 
area residencia, demostrando cu ta 
posibel pa produci local y na cas. 

Hopi mucha muhe menor di edad hayando 
yiu y ta birando uno alarmante 


E aña aki a habri cu un canti- 
dad di embaraso hubenil cu ta 
uno basta halto Wit Gele Kruis 
a haya basta hoben bou di 16 
aña cu a duna luz caba y esaki 
ta alarmante unda e edad ta 
hungando un rol grandi segun 
Sra. Monique Labath Giel di 
Wit Gele Kruis. E edad ta cum- 
insa for di 13 te cu 16 aña cu ta 
hayando yiu y e situacionnan cu 
esaki ta bin cune y e situacion 
na cas ta haci cu Wit Gele Kruis 
tin cu bay wak riba e parti finan- 
ciero, social y e parti di bay bek 


scol cu ta grandi unda muchan- 
an di edadnan ey no ta bay scol 
mas. Den un entrevista cu Sra. 
Labath Giel a puntre kico ta e 
problema cu ta hunga un rol cu 
e muchanan menor di edad ta 
hayando yiu, Sra. Labath Giel a 
comenta cu den su charla a bin 
saca afo cu e muchanan di 13 pa 
14 aña ta pa experimenta y nan 
kier sa kico e parti di sexualidad 
ta. Na prome luga ora di papia 
cu e muchanan y ta splicanan 
kico e palabra ta significa y 
hopi di nan ta tende riba caya 


HUNG PARADISE N.V 
TA BUSCA 

* Dishwasher 

Yama 588-5244 / 745-1448 
pa un cita 

Prome cu solicita of yama, 
mester pasa registra na DPL 
Seroe Blanco 4, 

cu cedula of papel di Alf.5 di Registro Civil 
Entre 7:30 - 11:00 mainta di 
Dialuna pa Diabierna 


TA BUSCA 





Simfeitf Jlotu- Piice& Sv&icfMuf! 

Jhu&l/aSae. 

START RIGHT. START HERE* 


* Afval sorteerders 

* Hulp Slagers 

* Graniet Bewerkers 

* Meubelmakers 
*Aluminium Installateurs 


Yama 743-8866 / 563-8639 
pa un cita 

Prome cu solicita of yama, 
mester pasa registra na DPL 
Seroe Blanco 4, 

cu cedula of papel di Alf.5 di Registro Civil 
Entre 7:30 - 11:00 mainta di 
Dialuna pa Diabierna 


cu tin amistad con e sexualidad 
ta y aki ta e problema cu nan ta 
experimenta. 

E hobennan di 15 pa 16 aña bo 
ta haya problemanan social na 
cas unda e hobennan aki ta bay 
busca informacion, consuelo, 
atencion cerca otro hendenan 
pafo di cas y cu consecuencia 
bo ta haya un embaraso y al- 
cohol y droga tambe ta hunga 
un rol na e edadnan aki. E 
experimentonan sexual algun 
aña atras tabata cu personanan 
di edad unda awor aki ta hoben 
cu hoben ta experimentando e 
parti aki pero no por bisa cu no 
tin persona di edad ta haciendo 
esakinan cu muchanan menor. 

Esakinan ta e aspectonan cu 
mester bay traha riba dje mas 
agresivo y no solamente di parti 
di parti Wit Gele Kruis pero e 
union cu e otro fundacionnan. 



Yvonne Martinus di Bario di Esmeralda: 

Mi ta haya e verkeersdrempel cu 
nan a construi fantastico 


E bario di Esmeralda, Topaz y 
Ruby tin hopi mucha y conse- 
cuentemente a tene bon cuenta 
cu esaki den e construccion di 
caminda y acera den e bari- 
onan. E verkeersdrempelnan 
ta un di e maneranan pa haci 
e bario mas sigur y placentero 
pa biba aden. Pa hobennan e 
ta haci cu e bario ta bira mas 
sigur pa simplemente cana riba 
caminda. 

Den pasado e bario tabata tin 
hopi problema cu autonan cu ta 
core duro y sin mucho control 
pa motibo cu tabata tin hopi 
buraco den e camindanan di 
santo. Banda di e bientonan 
duro cu tabata lanta hopi stof, 
e autonan tabata haci esaki 
mucho mas pio. Pa Yvonne 
Martinus e inclusion di verkeer- 


drempels den e proyecto tabata 
algo fantastico, “e muchanan 
ta sintinan mes mas safe awor 
aki.” 

Sra. Martinus ta splica cu e tra- 
bounan riba nan mes a bay hopi 
bon tambe, “e trabounan a bay 
hopi lihe, mi no por keha. Na 
cuminsamento tabata tin mo- 
lester pa parkeer, pero despues 
atardi nan tabata facilita e hen- 
denan yega nan cas facil toch.” 
E proyecto den su totalidad a 
dura un poco mas di un luna, 
pero ta parti di un proyecto di 
varios fase. E proyecto aki ta un 
di e tantisimo proyectonan cu ta 
tumando luga rond di Aruba for 
di 2009 caba. Tur esaki ta parti 
di e plan BoAruba cu tin como 
meta pa eleva e producto Aruba 
y hisando e calidad di bida di e 


ciudadanonan di Aruba. 

Tin varios faceta di e proyecto 
BoAruba, cu ta inclui tambe 
restauracion di edificionan 
di balor historico y cultural, 
manera Corte di Aruba, Water 
Torennan di Oranjestad y San 
Nicolas. Embeyecemento di 
centronan di ciudad tambe ta 
un parti grandi di e proyecto 
BoAruba. 

Chines a tira awa riba personal di GKNIB durante control di criadero 

DIARANSON mainta e team di GKMB a tene nan control regula- 
torio rond di Aruba unda ta bishita sea cas of negoshinan pa tene 
control riba casonan di criadero di Dengue pero na un supermar- 
ket na Coba Lodo tabatin un problema pa controla. Roque Dirks 
na Bai Yun Supermarket e personal a yega y a controla rond y a 
bin constata cu criadero unda e Chines na un forma malo a coy 
e hemchi y a tira e awa riba e personal su pia. Aki e Chinesnan a 
core e personalnan pafo di nan luga y a pone nan porta afo y a 
notifica Polis di biaha di e situacion aki. 

GKMB tin un ley y den esaki na nr 17 A te cu J por traha riba dje y 
bay na un cas di hende y haci un control den e tereno pa cu busca 
criadero y unda por duna multa. E ley aki ta conta tanto pa e cas y 
negoshinan unda mester habri porta pa personal di GKMB drenta 
paden y tene su accion di control. 



Preparacionnan ta tumando luga pa cera e crusada di Aeropuerto pa otro siman 


MARLON Cores di DOW a bisa cu nan ta 
den full un preparacion pa cera e crusada 
completo di Aeropuerto ya por a cuminsa 
mira trabounan pa noord di caminda unda 
ta rosando e mondi cu tin eynan. Mientras 
ta trahando pa habri algun caminda den 
e bisindario pa asina e trafico continua y 
pone e borchinan di trafico unda e auto- 
mobilistanan mester core, Marlon Croes a 
bisa tur cos mester ta cla pa ora cu cera e 
crusada completo por reahusta e camind- 
anan na banda continua. E trabounan pre- 
paratorio ya ta andando pa algun dianan 
caba y rond di e crusada ta kitando tur e 
matanan cu ta cay unda e rotonde nobo ta 
bini ya cu e rotonde ta bay wordo hala un 
poco mas pa noord y limpieza a cuminsa. 
DOW ta calcula pa e rotonde wordo cera 
pa otro siman y lo tin un duracion te cu 
fin di aña, mientras combersacionnan ya 
caba a tuma luga cu Tripel A pa asina tin 
un reunion cu tur esnan cu ta haci uzo di e 
caminda pa bay Aeropuerto, Taxista, Tour 
Operators pa informa nan debidamente di 
e cambio con pa core yega Aeropuerto sin 
ningun problema. 

The Chaz Modeling & Talent School ta gradici tur esnan 
cu a yuda pa e gran triunfo di Aruba na Rep. Dominicana 



THE Chaz Modeling & Talent 
School sigur ta super orguyoso 
di nos alumnanan cu a bay 
representa Aruba na Festival 
del Talento y de la Belleza Int. 
2012. Un danki na nos Baby 
Model Aruba, Baby Model La- 
tina Int, Miss Internet y miho 
trahe Fantasia Rita Frangie. Nos 
Mini Model Aruba, Miho trahe 
Fantasia y Primera Finalista y 
Miss Elegancia, Josienne Mad- 
uro. Nos Pre-Teen Model Aruba 
cu a bari cu tur e premionan den 
su categoria, miho trahe Fan- 
tasia, Best Talent Show, Miho 
trahe di Gala y Pre-Teen Model 
Internacional 2012, Louisiana 


de Ruiter. Nos Little Face Aruba 
y 4ta Finalista Oriana Perez. 
Nos Little Beauty Aruba y 2da 
Finalista, Rudyanne Lejuez. 
Danki na tur e mayornan cu a 
forma un comision di mayor cu 
a traha riba diferente fundrais- 
ing p’asina yuda e muchanan cu 
nan participacion. Danki sigur 
na e comision di Chaz Models 
cu a biaha hunto cu e delega- 
cion, Lourdes y Magda Nicolaas 
cu semper tey pa coordina y 
apoya nos muchanan. Danki 
na Geraldine Quant cu a aporta 
grandemente cu sponsorship 
pa cu nos Pre-Teen Aruba. Un 
danki na Send Productions, 


Hendrick (Endy) Croes y Ser- 
gio Croes, cu a traha cu nos 
muchanan. Y sigur danki na 
un y tur cu a yuda y aporta na 
nos muchanan. Danki na nos 
sponsornan; Setar N.V; Frasa 
Internacional; Avon (Lourdes); 
Jaysanne Boutique (paña y 
acesorio pa nos muchanan); 
Isaii Labadie; Wendy’s; Victoria 
Bottling Co.; Tropical Bottling 
Co., Andina Ice, Elsa’s Flower- 
shop; Sra. Rulfia Kock; House 
of Cakes y tur pero tur cu por 
a yuda pa nos muchanan a 
participa. Tur cu di un manera 
of Otro a contribui na e exito 
di nos muchanan. Tambe nos 



kier a felicita nos designer Aru- 
biano, e hoben talentoso Robert 
Vrolijk cu su diseñonan cu a sa 
di conkista 3 trahe di fantasia pa 
Aruba. Danki di curason y danki 
pa pone boso confianza den 
nos school di Moda y Talento 
un biaha mas. Y Aruba por ta 
sigur cu nos muchanan a laga 
un tremendo promocion atras 
pa nos dushi pais Aruba. Y por 
ultimo nos ta felicita Lynette do 
Nascimento cu a wordo honra 


na Rep. Dominicana como e 
Reina de Reinas, e hoben cu 
mas trayectoria y cu a sa di de- 
staca mas tanto. Masha Pabien 
y exito pa futuro. Tambe danki 
na nos modelonan saliente esta 
Chysah Verstappen y Isamae 
Solognier. 

Un bes mas masha danki Aruba 
pa e tremendo support cu nos a 
ricibi y sigur nos lo sigui traha 
na bienestar y desaroyo di nos 
talentonan local. 


E atletanan ta rumbo pa Weganan Olimpico na London 

Prome Minister Mike Eman a saluda Churandy Martina & Brian Mariano 


NA yegada di Prome Minister Mike 
Eman na Aeropuerto Schiphol dia- 
huebs mainta e halto mandatario di 
Aruba a topa cu dos atleta di isla ru- 
man di Corsou cu lo representa Reino 
den weganan Olimpico na London fin 
di luna aki. Prome Minister a duna nan 
un caluroso abraso y despues a sinta 
pa un intercambio breve. Churandy 
Martina a sa di gana dos medaya di 
ora den e Campeonato Europeo di 
Atletismo ultimo na Helsinki. E hoben 
atleta a destaca den careda di 200 
meter. Hunto cu Brian Mariano y dos 


otro Hulandes a logra medaya di oro 
pa Reino den estafette di 4 biaha 100 
meter. Si no tabata pa un infraccion 
den careda di 100 meter na Olimpiada 
di Beijing na 2008 Churandy lo ta 
ganado di medaya di silver awendia, 
titulo cu sigur e lo persigui na London. 
Ambos atleta ta sumamente orguyoso 
di representa Reino Hulandes y pues 
tambe Aruba. Pronto e atletanan lo 
ta di bishita na Aruba. Den nomber 
di pueblo di Aruba, Prome Minister 
Eman a deseanan tur clase di exito den 
e siguiente olimpiada. 






















26 I Local 


Diabierna 13 di Juli 2012 I AWEMainta.com 


á Oljye 




Biba cada momento 


" Laga tur loke ta sperami ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza." 


Cu inmenso tristeza na nos curazon, nos ta participa fayeci- 
mento di: 



Albertico Roberto Koolman 

mihorconoci como: "BettyV'MarshmellowVTIvis" 
na edad di 69 aña 


Na nomber di su: 


esposa: 


Jiu: 


Julietta Koolman-Delaney 
Aldrick y Amell Baroud 


dos nietonan tesoronan: Aliyah y Alyan Koolman 

rumannan: Jacintho y Ivy Koolman y famia 

Eddy y Maria Koolman y famia 
Mirna y Cosme Gomez y famia 
Anna y Jacobo Henriquez y famia 

cuñanan: Pastora Koolman y famia 

Anna Maduro y famia 

swanan y cuñanan: Romana Hassel y famia 

Maria Luisa Geerman y famia 
Siria Delaney y famia 
Leonora Angela y famia 
Rosa Olinda Malenberg y famia 
Mario y Irena Delaney y famia 
Timoteus y Filomena Delaney y famia 
Cristobal y Ina Delaney 


Madrina: 


Amigo di cas: 
Amiga di cas: 


Olga Arendsy Famia 


Sam Chan 


Deta Brete 


Sobrinanan y Sobrinonan na Hulanda y Merca, primanan y 
primonan, tanta y omonan, ihanan, bisiñanan, amigonan y 
demas famia y conocirnan. 

Famia: Koolman, Delaney, Loopstok, Baroud, Dubero, Berquez, 
Dirksen, Gomez, Henriquez, Cornelia, Maduro, Hassel, Geerman, 
Angela, Malenberg y demas famia ta invita pa e acto di entiero 
cualtatuma lugar diasabra 14 juIi 2012 pa 4'ordi atardi saliendo 
for di Misa Inmaculada Concepcion pa santana catolico na Santa 
Cruz. E resto mortal lo ta reposa for di 2'or di atardi den Misa 
Inmaculada Concepcion na Santa Cruz. 

Adres pa condolencia: the OliveTree Funeral Home (Cumana) 
Diabierna 13 juli 2012 di 7'or pa 9'or di anochi 

Nos ta lamenta cu despues di entiero nos no por ricibi bishita di 
condolencia na cas. 

Nos kier a pidi nos disculpa si nos por a lubida un of otro famia 
den nos tristez 


Bernhardstraat 134-136 - San Nicolas Tel 584 8888 

theolivetreefuneralhome@gmail.com 

www.theolivetreefuneralhome.com 

" E recuerdonan cu nos tin, ta mantene su alma bibo den nos 
mente. 

E curazon ta sigui bati pa mantene su memoria. 
Tenemi den bo memoria ta tenemi bibo te ora bo lubidami." 


Pa medio di esaki, ami, Ramon Croes ta participa fayecimento di 
mi esposa na e bunita edad di 82 aña: 



Sra. Noéla Emond Mitchell 

t 12 december 2011 

Alavez mi kier a gradici tur cu a sostenemi durante e dianan 
dificil. 


Bernhardstraat 134-136 - San Nicolas Tel 584 8888 
theolivetreefuneralhome@gmail.com 
www.theolivetreefuneralhome.com 

Biba cada momento 




Gradicimento y Invitacion 

Pa medio di esaki nos kier a gradici tur esnan cu di un of otro 
manera a mustra nan atencion durante fayecimento y entiero di 
nos defunto stima: 



\ j 

Maria "lja""Dida" Donata-Croes 

Gradicimento ta bay tambe na tur cu a manda flor, krans 
telegramy cu ayama nos. 

Un danki special na tur cu a haci un donacion pa "Fundacion 
Alsheimer". 

Boso muestra di atencion tabata un gran Consuelo pa nos. 

Alavez nos kier a invita pa 2 santo sacrificio di misa: 
Diahuebs 12 y diabierna 13 di juli 2012 pa 7 or di anochi na Misa 
Santa Filomena na Paradera pa descanso di alma di nos defunto 
stima. Boso presencia lo ta altamente aprecia. 

Na number di su yiu y demas famia 


Bernhardstraat 134-136 - San Nicolas Tel 584 8888 ^ V 

theolivetreefuneralhome@gmail.com 
www.theolivetreefuneralhome.com 

""Bou di halanan di Dios mi ta sigur" 

Abo cu ta biba bou di amparo di Altisimo, 

Ta hospeda den sombra di Dios Omnipotente, 
Bisa Señor:"Mi refugio,mi forti, mi Dios, 
Den kende mi ta pone mi confiansa". 

Ps. 91:1,2 


Nos ta participa cu a fayece cristianamente: 



Samuel Elias Diaz Taveras 

mihorconoci como: "Jonathan" 

Vdo. di Lourdes Seferina Orman 
lóseptember 1966 - 9juli 2012 


Na nomberdi su: 
Compañeradi bida: 
Mama: 

Yiunan di criansa: 

Cuñanan: 

Cuña stima: 

Sobrinonan stima: 


Maria Antonia Perez 

Ana MercedesTaveras 

Fernanda y Jean Bottia Orman 
Jelitza, Yolaine, Aneudy, Noeliza 

Orman, Kelly, Gomez, Erasmus, 
Sophia, Davis 

Estebanita "Cacha" Orman 
Margarita Castro-Orman 

Luisay Farah 

Horothby, Alfred, Emanuel 


Primo y primanan na Santo Domingo, Estados Unidos 

Maneraruman: AndresTaveras 

y demas famia ta invita tur amigo, bisiña y conoci pa asisti na e 
acto di entiero cual ta tuma lugar diabierna 13 juli 2012 pa 10:30 
di mainta saliendofor di the OliveTree Funeral Home pa santana 
catolico den Caya Erneso Petronia. E resto mortal lo ta reposa for 
di 9 or pa 10 or di mainta, sigui pa un respons na the Olive Tree 
Funeral Home, Avenida E.J."Watty"Vos 44, Cumana. 

Adres pa condolencia: the OliveTree Funeral Home (Cumana) 
Diahuebs 12 juli 2012 di 7'or pa 9'or di anochi 


Bernhardstraat 134-136 - San Nicolas Tel 584 8888 ^ V 

theolivetreefuneralhome@gmail.com 
www.theolivetreefuneralhome.com 

Habri portanan santu pa mi, 
mi ke drenta y alabá Señor. 

Ata e porta di Señoraki, 
tur e fielnan ta pasa den dje. 

Mi t'alabá bo pasobra B'a skucha mi, 
pasobra B'a manda mi salbashon. 

Salmo 118; 19,20,21 

Cu honda pena pero conforme cu 
boluntad di Dios nos ta anuncia cu a fayece cristiana- 
mente 


"Señorta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo:23 

Cu inmenso tristeza na nos curason, pero conforme cu 
Dios su boluntad 

nos ta participa fayecimento cristianamente di: 


Maria Boekhoudt 

mihor conoci como "Chia" 
6-06-1928 tl 1-07-2012 


Na nomberdi su: 

Yiunan: 

Angelay EddieClement 
tDonicio"Nico" 

Delay RonnieClement 
Jossyy Anna Lampe-Maduro 
Leo y Melly Lampe-Tromp 

Nieta y nietonan: Enid Clement y Vincent, Jorge Clement 
y Ruthsella, Renzo Clement y yiunan, Eric Clement y 
Sherry Maduro, André Lampe, Aldrik Lampe Y Nelitza 
Tromp, Jairo Lampe y Caren, Gino Lampe 

Bisanieta (o)nan: Emely, Jamey, Jasmin, Colin, Alessandro, 
Jonathan, Kimberley, Priscilla, Jennifer, Kaylee, Jerrick, 
Andrelie, Misha, Alitza, Aldrieén, Faja 

Rumannan: 

Josefa Kellyyfamia 
Lina y esposo Nene Henriquez y famia 
Chanita y esposo Poli Hernandez y famia 
Mathilda y esposo Lino Paskel y famia 
Florita y esposo Juan Kock y famia 
Chichi Boekhoudt 
Celsa y esposo Donny Tjen-A-Kwoei 
Candido y esposa Ramona Boekhoudt y famia 
Buchi Boekhoudt 
Chela Boekhoudt y famia 
Paulita Lampey famia 
Antonia Lampey famia 

Prima y primonan, subrina y subrinonan 

Bon bisiñanan: Maca, Grace, Petra 
Amiganan di cas: Chita, Cheo, Angelica 

Demas famia: Clement, Lampe, Boekhoudt, Maduro, 
Tromp, Winklaar, Vos, Kock, Kelly, Henriquez, Hernandez, 
Paskel 

Nos ta invita pa asisti na e acto di entiero cual lo tuma 
lugar diasabra 14 di juli 2012 na Aurora Funeral Homedi 
9'or pa 11 'or di mainta, despues saliendo pa Santana 
catolico Pastoor Kraanwinkel na Paradera. 

Adres pa condolencia: Aurora Funeral Home, Diabierna 13 
di juli 2012 di 4'or pa 6'or di atardi. 


Juan NicolasTromp 

Mihorconoci como"Juan Kid" 
Exempleadodi LAGO 
Ex Schutterij Aruba 
*5 december 1927 +11 juli 2012 


Na nomberdi: 

Su esposa: 

tCatrien Tromp-Henriquez 
Suyuinan: 

RolandySusan 
Fredericky Saray 
Oswald(Ossy) y Vanessa 

Su nietonan: 

Reginaldy Maribel 
Ferdinand Marcel 
Bryan, AxelyCindy 
Manera un nieto: Alejandro 

Su bisanietonan: Urani y Uriel y Ulrich 

Su rumannan: 

Sra.Viuda Reineta Semeleer-Tromp 
Sra.Viuda Florentina Kelly-Tromp 
Alexander (Chas) y Aura Tromp-Paskel 
Sra.Viuda Agnes Kelly-Tromp 
Swa y cuñanan: 

Sra.Viuda Luisa Henrriquez-Falconi 
Sra.Viuda. Catharina Loefstok- Henriquez y yuinan 
Sr. Viudo.Vicente Henriquez y yuinan 
Hyacintha Henriquez 
Cecilia y Juan Zievinger-Henriquezy yui 
Tantanan: 

ThomasitaTromp 

Theresita Franken-Tromp na Puerto Rico 
Suegranan: 

Sra. Nirma Concepcion 
Sra. Magriet Rozenberg 
Su Ayudante di cas: Daisy Valega 

Su bon amigonan: Agustin Tromp, Marco Christiaans, 

Su sobrino y sobrinanan, primo y primanan, su ihanan, comer y 
compernansu bisiñanan 

Demasfamia:Tromp, Henriquez,Gibson, Ramos, Baloche, Jacobs, 
Franken, Loefstok, Zievinger, Kelly, Paskel, Semeleer, Figaroa, 
Arends, Britten, Dijkhoff, Fingal, Flanegin, Winklaar, Wolff, Faro, 
Croes, Gei, Thiel. 

Acto di entiero lo tuma lugar dialuna 16 di juli 2012 pa 4'or di 
atardi saliendo for di misa Santa Anna pa Santana Catolico na 
Noord. E restonan mortal lo ta reposa for di 12.30 or di merdia na 
su kas na Boegoeroei 77 D y for di 2'or na Misa Santa Anna. 

Adres pa condolencia ta Boegoeroei 77D, Diasabra 14 di juli 2012 
di 7'or pa 9'ordi anochi. 

Nos ta pidi nos disculpa si den nos tristesa nos por a lubida un of 
otro famia. 

Nos ta lamenta cu despues di entiero nos no por ricibi bishita. 

PA LUIMA 


- Bo no |ior baja di neso? 

- Bo ta dispuosto pa 

cámbia bo bida ? 

• Anio purba c tratarnieio 
di Dr. Lampe 

• Sin cirujia sin 

• Baja 10 kg pa luna 

Pa fiestsy rcgah di Santa 
Comunion, pasa serfas 
PmocrJiio 
Nos tin differente 
jugetc, biaas, dinapmp 
yhopi mas !II 

ROBAN 

LEJUEZ HAIR ACCESSORIES & 
BEAUTY SALON 

Ta ofrece productonan di: 

DREAMKIDS OLFVE MtRACLE 

- Hair Extension 
-Peluca 

-Ta duna servicio di kapsalon 


#1 Prinsenstraat 15, S.Nic. 
Tef: 5645605 


& #2 Adrioon Lacte Bivd 23 
Tel: 5S24SW7 


VreAminQ ot a vAcati&n ? 

September 29 - October 7 

TChJ: MO^pC kH^gcJom - HoJlywood Siuditw 

U11 ivprsal Si udios - l-sbi ntS pf Advpr i ru i p - Sep Worfd 


JILI# 

Trcik'ct Irtt- 

Tel: 582-1992 



Las Vegas 
SOLD OUT 

Valvoline 

AC DELCO BAHERY 
Simply 
THI 

« - 205 / 40 R 11 

SPECIAL 

G awg. 178.00 

UNLIMITED PARTS 
MORGENSTER # 12 - B TEL: 583 1001 


SPARK PLUGS 
NGK - DENSO 
AC DELOO 

NTERPRISES N.V. 


Iservicio pa Comunidad 

|Telefon di Emergencia] | 


Number di emergencia 911 

Polis 

100 

Brandweer 

582-1108 

Ambulance 0 £ stad 

582-1234 

Ambulance S.N. 

584-5050 

Hospital 

527-4000 

Centro Medico 

524-8833 


Polis Tipline 
Oranjestad. 
San Nicolas 
Savaneta 
Santa Cruz 
Noord 

Strandpolitie 

Balashi 

Aeropuerto 


| Botica na Warda 

Pabou di Brug: St. Cruz N.v. 
Pariba di Brug: San Lucas N.v. 

h Dokter na Warda i 

Pabou di Brug: dr.Samuels 
Pariba di Brug: dr._ 


I Otro Servicionan 

Setar Info 118 

Digicel Info 145 

Setar 582-5151 

Elmar 582-3700 

WEB 525-4600 

Serlimar 584-5080 

Rode Kruis Aruba 582-2219 

FADA 583-2999 

AA/NA helpline 583-8989 

Fund. Abuso Sexual 582-4433 

Fundacion Guia'mi 587-1677 

Fund.Muher 

den Dificultad 583-5400 

Fund.Tel. Pa Hubentud 131 

588-6138 

Accion Rescate 584-2718 

Centro Kibrahacha 588-3131 

Polis I 


11141 

582-4000 

584-5000 

584- 7000 
527-2900 
587-0009 
586-3003 

585- 2500 
524-2424 


Aruba Transfer Tour & Taxi 
583-2856 
582-2116 
Best Taxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

Segun Parlamentario Clarisca Velasquez 

Oposicion kier pa Hulanda mina 
autonomia di Aruba 


TA lamenta cu oposicion mes ta pidi pa Hulanda 
mina autonomia di Aruba den nan sed pa poder 
y esaki ta algo peligroso. Wak con leu e hende- 
nan aki por yega ora nan no haya nan gusto of 
nan ta mira cu e gobierno aki ta trahando bon 
na bienestar di nos pueblo. MEP y otronan den 
oposicion a sapatia ora a cambia articulonan 
den nos statuut nan a insinua cu Hulanda ta 
mina autonomia di Aruba pero awor nan mes ta 
pidi Hulanda mina autonomia di Aruba. Cierto 
parlamentarionan ta haci cosnan cu no ta cuadra 
y ta pone Aruba su cara na berguensa. 

Ta di lamenta con parlamentarionan mes ta 
manda carta pa standard & Poors cu nan ta 
duda di e evaluacion cu Aruba a haya for di S&P 
y esaki ta un berguensa pasobra nan no ta laga 


e berguensa pa nos como Arubiano cu ta stima 
Aruba so pero nan ta bay internacionalmente 
pone cara di nos na berguensa. Awor bo ta tende 
parlamentarionan di MEP ta resa y pidi pa Aruba 
su autonomia wordo mina y kier pa Aruba wordo 
poni bou curatela Y esaki ta di lamenta. Nan mes 
kier pa autonomia di Aruba wordo mina of kita 
y esaki ta di lamenta. E partido opositornan por 
tin diferencia di opinion cu gobierno pero no por 
ta asina cu nan ta bay pafo di Aruba manda carta 
y haci expresionnan cu ta poni nomber di Aruba 
den mal spot. Ta spera cu pueblo tuma nota di 
e mala fe di parlamentarionan di oposicion cu 
cueste loke cueste kier duna Aruba mal nomber 
y e sed pa poder ta ponenan bay mas leu ainda 
pa pidi Hulanda pa mina autonomia di Aruba. 


DRAGON 

CD & ELECTRONICS 


Mainstreet San Nicolas Tel. 5S4-3939 
open 9.00 -13.00 and 14.30 -10.30 

TA BENDE 


Cas na Paradera 
den bon 
condicion, terreno 
743 m 2 , construi 
186 m 2 . 

Jama 593-7118 



noticia@awemamta.com 


Tel: 583-1400 
Fax: 583-1444 


TIP0 Dl CAMBI0 0FICIAL 

Valido pa 12 Juli 2012 


Placa Extranhero 

USDollar 
CAN Dollar 
Engelse Pond Sterling 
Zwitserse Frank per CHF. 100 
Ned.Ant. Gulden perANG. 100 


Bank Papieren 

1.77 

1.72 

2.68 

180.38 

98.00 


Wisselen, Cheque Benta 

Reis Cheque en na 

Over Boekingen 

1.78 

1.74 

2.73 

181.10 

100.00 biljetten 100.20 
chq./overboeking 100.00 




Japanse yen per JPY. 10.000 222.43 

EuroperXEU. 100 214.93 


224.46 

216.90 


226.72 

219.08 




Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT 32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DICARIBE 


labeo thi^- 

MEDICAL / HOMIHEALTHCARE 


RENTAUSALE of Medical & Home- Healthcare 

* Wheclchaires * Oxygen Concentrators/Cylindcrs 
+ Beds 

* Walkers 

* Bitliclrur ^iniipiiHvniviiviiiHm jr 

* Commod es 

* Crutches /Xanes 


Tel: 582-6651 Fergusonstraat #52 r Dakota 



Difliculty Walking 
Rem a portabie electro scooter 

(Fits in allcars, trucks, 4llbs} r 



Horoschoop 



Aries 21 Mrt-20Apr 

Bo periodo di drama a caba. Hende conflictivo, straño, ta 


alehá di bo bida. Duna tempo na tur relacion pa conocé kico 


ta sconde tras di un cara bunita.. 



Tauro 21 Apr- 20 Mei 

Amor cu A grandi ta tur un realidad den bo bida. Lo mas 
interesante lo ta si bo ta stima intensamente caminda tin 
espacio, tempo y libertad.. 



Geminis 21 Mei- 20 Jun 

Experimentá awor consecuencianan di bo actonan y di bo 
decisionnan. Dedicá mas tempo na bo mes, loke realmente 
lo hacibo feliz.. 



Cancer 21 jun- 20 jui 

Alimentá bo mente y bo spirito cu afirmacionnan positivo. 
Practicá diariamente pa haci orasion. Lesa bo Bijbel tur dia 



Leo 21 Jul - 20 Aug 

Sali for di locual cu bo ta den. E unico cu awor por hacibo 
daño y paralisá e áwasero di éxito ta bo mes, si bo permiti 
cu bo mente ta yena di inseguridad. 


Ji 


Virgo 21 Aug - 20 Sep 

No spera pa nada y pa ningun hende pa haci e locual cu bo 
curazon ta dicta. Ta momento di tuma e batuta y dirigi bo 
propio orkesta. 


m ubra 21 Sep - 20 Okt 

Kibra balentemente cu tur loke ta stancá. Bo necesidad di es- 
pacioy libertad ta aumentá. Ningun hende no por convencé 
y obligábo pa haci loke bo alma ta rechasá. 



Scorpio 21 okt - 20 Nov 

Bo pareha ta awor bo mihó amiga, consehero, amante 
maestra. Problemanan y desacuerdo nunca ta falta.. 


y 


, \ Saqitario 21 Nov -20 Dec 

Toca tera firme den asuntonan relacioná cu bo curazon. Bo 
ta yega awor na acuerdonan feliz cu sernan cu proménan 
aya tabata problemático pa bo. 




Capricornio 21 Dec 20 j an 

Bo tin awor e balor di desenmascará hipócrita y manipu- 
ladónan. Cultivá amistadnan nobo. Bo mente ta fuente di 
creatividad.. 


% 


Aquarius 21 j an 20 Feb 

Tuma riesgonan calculá,ya cu e bon suerte ta compañábo. Bo 


mundo social ta experimentá un transformacion profundo 
y duradero.. 



PiSCiS 21 Feb - 20 M a r 

Vence demoñonan interno y bo defectonan mayor. Bo ta 
sacrificá hopi, bo a traha duro y bo a duna lo mihó di bo mes 
oa beneficio di otronan v awor tin recomoensa. 

. W-UtyT. 3W-3JI4KI 


"Dios ta amor.y amor ta Dios, 

maske mi no tan a e mundo aki, tur dia lo mi ta banda 
di boso Curazon, mi por stens di loke Señor ta hasi" 

Salmo 33 

Cu profundo tristeza pero conforme cu boluntad di Dios, nos ta 
anuncia cu a fayese cristianamente: 



Juan Facundo Ridderstap 

mihor conosi como"Juancho of Pachi" 

Ex Schutterij, Aruba 
Ex Empleado di Lago 
3-06-1924 109-07-2012 


Na nomber di: 


Elizabeth"lsha ó Machi"Ridderstap-Croes 


Yuinan: Angela y Roque Croes-Ridderstap (na Hulanda) 

t Maria y Rafael Laclé-Ridderstap 
Freddy y Marianita Ridderstap-Croes 
Jolanda y Ramiro Kock-Ridderstap 
Mirto y Mariela Ridderstap-Henriquez 
Edwin y Sonia Ridderstap-Dania 
Sonia y Frido Werleman-Ridderstap 

Nieto y nietanan: Yelitza y Richard (na Hulanda) 

Alvin y Edelweis 
Merveline y Ricky 
Elvis (na Hulanda) 
t Ethlin 
Leidy"Mayla" 

Roberty Rose 
Rosethyy Gento 


Randy 

Danny y Jolanda 
Gaudy 

Rodney (na Hulanda) 
Gregoryy Sue Jean 


Eldwin 
So-Ann 
t Wilbert 
Xina y Chris 


Bisanieto/a nan: Melisa, Rianne, Merveline, Etline, Edmar, Gerald, 
Danny, Jilly-ann, Liqionso, Shaneyda, Jusneydi, Joselin, Destiny, 
Raymir, Georshua, Shawn, Brandon, Jayda. 

Ruman: Graciela Ridderstap 

Cuñanan, sobrino y sobrinanan, ihanan, primo y primanan, comer y 
compernan, bisiñanan, 

Ex ajudante: Yuri Garcia y demas conosirnan. 

Famia: Ridderstap, Croes, Laclé, Kock, Henriquez, Dania, Werleman, 
Figaroa, Gibbs, Koolman, 

Gil, Lejuez, Feliciano, Dirks, de Cuba, Ras, Geerman, Kelly. 

Disculpa nos si den nos tristesa nos por a lubida un of otro famia. 

Ta invita pa e acto di entiero cual lo tuma lugar Diasabra 14 di juli 
2012 di 2'or pa 4'or di atardi na Aurora Funeral Home, despues 
saliendo pa Santana Catolico"De Vries" na Sta. Cruz. 

For di 2'or di atardi e restonan mortal di nos difunto stima lo ta 
reposa na Aurora Funeral Home. 

Adres pa condolencia: Diahuebs 12 di juli 2012 
Piedra Plat 124 
Di 7:00 - 9:00 pm 
Diabierna 13 di juli 2012 
Aurora Funeral Home, Cumana 76 
di 7:00 - 9:00 pm 

Despues di entiero nos no por risibi bishita di condolencia na cas. 


■ ^Auiora^ 


\£l 


Bendiciona sea SEÑOR: El a skucka mi suplikanan duru. 
SEÑOR ta mi forsa, mi eskudo: mi kurason tin fe den dje. 
Anto mi a haya yudansa, mi kurason ta hubila y mi ta gradici'e 
den mi Cantica. 

Salmo: 28, 6-7 

Cu Honda pena pero conforme cu boluntad di Dios nos ta 
anuncia fayecimento di: 


Na nomber di su yui: 
Yui di criansa: 
Nietanan: 

Ayudante di Cas: 
Co-Suegra nan: 
Rumannan: 


FRANCISCO SATURNINO VROLIJK 

Mihor conoci como"INO" 

* 04-06-1949 
1 10-07-2012 

Albert y llenia Vrolijk-Koolman 
Ryan Brete 

Alirienne Vrolijk, Vonzell Dirksz, Alysa Brete. 
Elsa Morales 
Chalie y Sita Koolman 
Sita y Silo Anthony 
Efe y Mena Vrolijk 
Vdo. Nico Vrolijk 
Jani y Iris Vrolijk 
Linda y Rosendo Maduro 
Myrtha y Carlo Franken 
t Diana y Coby Franken 
t Esy Vrolijk 

Swa y cuna nan manera Ruman: Juan y Margo Geerman 
Sra. Vda. Chichi Werleman 
Rosa y Candy Croes 
Sra. Vda. Calixta Geerman 
Sita y CarlosThode 
Imelda y Paulito Dirksz 
Bio Geerman 
Linda y Robby Helder 
Theo Geerman 
Mando y Jacky Geerman 
Sra. Vda. Nora Geerman 

Tantanan: Sra. Vda. Josefa Winterdaal y Famia 

Selsa y Raymundo Wester y Famia 
Sra. Vda. Chia Lacle- Henriquez y Famia 
Sra. Vda. Helenita Lacle- Henriquezy Famia 
Sobrino y Sobrinan nan: Anoushka, Michel, Urvin, Izaira, Sharitza, 
Marvin, Jesmin, Jeremy, Randy, Julaika, Silvhyanne, Eugene, Eumar, 
Jessica, Emily, Kimberly, Jeaniree, Randolf Geerman. 

Ihanan, primo y primanan, comer y comper nan, 

Ex- Colega nan di Stichting Geestelijk gehandicapten. 

Famia: Vrolijk, Brete, Koolman, Geerman, Lacle, Rasmijn, Anthony, 
Bareno, Maduro, Krozendijk, Martis, Franken, Croes, de Mey, 
Winterdaal, Wester, Henriquez, Dirksz, Bikker, Fingal, Dubero, Bislick, 
Kock, Werleman,Thode, Helder, Wernet, Pena, Silva, Erasmus, 
Theodora, Kaersenhout, Vlinder, Boekhoudt, Calmes, Kelly, Ras, La 
Rosa y demas famia, amigonan, bisinanan y conocirnan 
Nos kier a pidi disculpa si nos por a lubida un of otro famia den nos 
tristeza. 

Ta invita pa asisti na e acto di entiero cual lo tuma lugar Diabierna 13 
juli 2012 pa 4'or di atardi na Misa Inmaculada Concepcion na Sta. 
Cruz, despues saliendo pa Santana catolico 

na Sta. Cruz. For di 2'or e restonan mortal di nos defunto stima lo ta 
reposa den misa. 

Adres pa Condolencia: Aurora Funeral Home, Cumana 76 
Diahuebs 12 di Juli 2012 
Di 7:00 - 9:00 pm 

Na lugar di flor of krans un donacion pa Fundacion Edmund Harms 
lo ta altamente aprecia lo tin 
un box disponibel. 

Nos ta lamenta cu despues di entiero nos no por risibi bishita di 
condolencia na cas. 


Fascinated 
by speed 
and high 
wind 

By: Roland W. 
Peterson 


There it lay on the white sand 
Attached with four strings 
to the steering bar 
that the lean individual held 
in his 
hand. 

He coaxed it into the air 
Then in a wink of an eye 
He was airborne 
like a razor cutting through 
the sky 

Jumping over choppy waves 
he did his best 
while heading west 
we sat to rest on a piece of 
drift wood 


Then suddenly there he stood 
Fascinated by speed and high 
wind 
Now I say 

Kite Surfing is the way. 



Eegistra awo! 


Miudi bo C-iUAil IH 

uçibda^aweiualiiUi.cocBi 

Con pa preveni stress durante bo vakantie 


DURANTE temporada di juli 
y augustus tin hopi famia cu ta 
bay ariba vakantie den exterior, 
pero abo como mayor ta bon 
prepara pa esaki? Tin algun 
preparacion cu tin cu tuma 
luga prome cu bo bay ariba 
vakantie, por ehempel, bo tin 
cu corda check si bo paspoort 
ta valido ainda, boek bo ticket, 
paketa maleta etc. y asina tin 
hopi mas. Pa e preparacionnan 
y e vakantie keda leuk pa bo y 
e muchanan nos tin cu preveni 
situacionnan cu ta causa stress, 
pasobra e meta di e vakantie ta 
pa baha e posibel stress di nos 
rutina diario y no pa aumenta! 
Pa yuda abo mayor preveni 
stress prome cu vakantie nos 
tin algun tips pa comparti cu bo: 
• Traha un checklist. E cos cu 
ta crea mas stress, ta ora bo 
mester paketa maleta na delas- 
ter momento. Traha un lista di 
antemano cu tur locual boso 
mester hiba, hasta e cosnan cu 
bo ta kere bo no lo lubida paso- 
bra den bo stress bo por lubida 
e cosnan aki. Tip: traha un lista 
den “word document” asina bo 
por use cada biaha cu bo bay 
‘riba vakantie y naturalmente 
bo ta ahuste si tin mester. Pone 
un bloknoot bandi bo cama 
asina bo por skirbi ora bo corda 
algo, esaki por yuda bo pega 
soño mas lihe pasobra bo sa cu 


bo no lo lubida locual ba corda 
door cu boanote. 

• Planea bo delaster dos siman- 
nan di trabou bon. Ta leuk pa tin 
coleganan cu ta tuma bo trabou 
over pa bo, pero ta importante 
pa tur cos ta cla pa nan prome 
cu bo bay, haci esaki por lo me- 
nos un siman prome, asina nan 
tin chens di haci bo pregunta 
prome cu bo bay. 

• Contacto. Tabata tin un tempo 
cu ora bo ta ariba vakantie niun 
hende no por tuma contacto cu 
bo si ta via bo telefon di camber 
den hotel of un telefon publico. 
E temporada ey a pasa. Awo 
unda cu bo ta bo conocirnan 
por haya bo, sea ta via bo e- 
mail riba bo telefon celular of 
laptop. Si bo no kier pa hende 
tuma contacto cu bo durante 
bo vakantie, palabra esaki cu 
bo doño di trabou, coleganan y 
famia/amistadnan. Pero si mes- 
ter bo por scoge dos orario fiho 
durante dia unda bo ta contesta 
e-mail y tuma yamada. Asina 
bo ta preveni stress di trabou 
durante bo vakantie. 

• Con largo e biahe ta bay dura? 
Sea honesto cu bo yiu(nan) ora 
nan kier sa con largo e biahe ta 
bay dura. Esaki ta preveni cu ora 
nan ta wak cu tempo ta pasa y 
ainda nan ta sinta den avion, 
nan no ta keda puntra “cuanto 
ora mas falta?” Un mucha lo 


haya un biahe di, por ehempel, 
dos ora hopi largo, siendo cu 
abo ta haya esaki cortico. 

• Ta dificil pa un mucha sinta 
oranan largo den avion sin 
haci nada. Hiba cosnan cu ta 
yuda tene ocupa durante un 
biahe largo. Bo por hiba por 
ehempel, un Mp 3 speler asina 
e por scucha su musica faborito, 
buki pa lesa/pinta, un popchi 
preferi, su Nintendo DS of otro 
weganan cu e gusta. Esaki ta 
preveni cu bo yiu ta ferfela su 
mes durante e biahe y ta cum- 
insa haci fastioso. 

• Inventa weganan. Tin dife- 
rente weganan cu bo por haci 
hunto cu bo yiunan, por ehem- 
pel, haci bo yiunan pregunta 
tocante nan mes, maske bo sa 
e contesta. Esaki ta un manera 
dibertido pa pasa tempo hunto 
den avion, y bo lo ripara cu bo 
sa menos cu bo a pensa. Encu- 
rasha nan pa haci abo pregunta 
tambe. 

Corda bon, ta vakantie, probe- 
cha pa relaha y disfruta hunto 
cu bo famia. Traha bo lista di 
trempan asina bo por paketa 
bo maleta sin lubida algo y no 
lubida pa check ki dia bo pa- 
spoort ta caduca. Y si cos no bay 
manera bo a planea, purba di 
no stress bo mes. Menos stress 
bo tin, mas bo ta disfruta di bo 


Team Bobario cu programa vacacional na Pos Chikito 


Team BoBario ta den pleno accion pa ehecuta e 
plan vacacional cu ta pasa den diferente bario. 
Diabierna ta toca turno na Pos Chikito, despues 
cu den e siman aki a bay San Nicolas y Brazil 
caba. E Programa Vacacional ta encera diferente 
evento, pero uno cu sigur ta hala atencion di e 
muchanan ta e competencia di Pannabol. Na 
Pos Chikito ta instala un veld special pa Pannabol 
pazuid di e veld di futbol di Universal. Tambe 
Team BoBario ta percura pa pone un tent grandi 
riba veld di Universal na unda tur otro actividad 
ta tuma luga durante dia. For di tempran caba 
muchanan por presenta y inscribi pa participa. 
Mayornan ta wordo pidi pa trece nan yiunan 
pa pasa algun ora disfrutando sanamente. Na e 
sitio mas informacion ta wordo duna di tur e otro 
eventonan cu ta tuma luga. 

Limpiesa 

Na mesun momento habitantenan di Pos Chikito, 
Sabana Basora y bisindario ta wordo pidi pa bin 


duna un man cu limpiesa di e veld di bala di 
Universal. 

Tin un grupo di persona hunto cu Parlamen- 
tario Desiree Croes, kende a tuma e iniciativa 
pa mehora e area aki pa hoben y adultonan di e 
bisindario por haci deporte. Sinembargo pa logra 
esaki, mester di ayudo di hopi hende, pasobra 
hopi man ta haci hopi trabou. Presenta na veld 
di Pos Chikito den oranan tempran di mainta y 
bo haya mas informacion di e plannan cu tin pa 
reactiva e club di Universal. 



vakantie. Pasa un dushi vakan- 
tie! Fuente: articulo “Plezier 
op je werk-vakantiestress & 
Trotsemoeders.nl. Pa mas infor- 
macion of pregunta por acerca 


Fundacion Pa Nos Muchanan, 
Cumana 2, tel. 583-4247 / 
588-0856, fax. 583-5658, e- 
mail: info@fpnm.aw, website: 
fpnm.aw. 



W QÉk *0\ 

TT66 Biba cada momento 

juneral home 


"De mooiste bloemen worden het eerst geplukt." 
Een geweldig mens heeft ons verlaten. 

Intens verdrietig maken wij bekend dat onze lieve 
echtgenoot, vader, schoonvader en grootvader, 



dr. Rudy Max Dennert 

op 11 juli 2012 van ons is heengegaan. 

De begrafenis vindt plaats op woensdag 18 juli 2012. 

Gelegenheid om afscheid te nemen en de familie te condoleren 

°p: 

dinsdag 17 juli 2012 van 19:00 tot 21:00 uur bij the OliveTree 
Funeral Home te Cumana. 

Gelievegeen rouwbezoekaan huis. 


Bernhardstraat 134-136 - San Nicolas Tel 584 8888 

theolivetreefuneralhome@gmail.com 

www.theolivetreefuneralhome.com 























32 I Local 


Diabierna 13 di Juli 2012 I AWEMainta.com 



Ministerió;di jSultura taJnforma 


MINISTER Michelle Hooyboer- 
Winklaar tambe a pinta den e 
Arte-Mobiel den Village na San 
Nicolas. 

Un bus di Arubus yena cu papel, 
material pa pinta y un gran can- 
tidad di buki a sali 4.30 pm for di 
UNOCA cu direccion pa Village na 
e ‘Basketball Court Village’ na San 
Nicolas. E asina yama Arte Mobil’ 
ta forma parti di e plan vacacional 
di Bo Bario, hunto cu diferente 
departamento y instancianan 
gubernamental. 

Den e Arte Mobil’ aki, e artistanan 
lo ta dunando e hobennan splica- 
cion e.o. kico ta arte, con e bida 
di un artista ta, kico kiermen tene 
exposicionnan cu tur hende por 
bishita. Tambe ta duna splicacion 
di e Prome Encuentro cu Bienal 
cual lo tuma luga na Aruba cum- 
insando e luna aki. 

Lo tin un sesion di creatividad e.o. 
pintamento y tambe ta mustra 
riba e importancia di lesamento 
door di entrega buki na final di 
atardi na cada hoben participante. 
E bukinan aki a ser ricibi for di 
Departamento di Enseñansa, UN- 
OCA y Charuba cu lo sirbi como 
meta pa stimula lesamento y e 
amor pa literatura. 

Arte Mobil’ lo ta biaha den e 


vakantie aki for di 10 di juli te cu 
26 di juli 2012 rond di Aruba y ta 
bishitando diferente bario pa laga 
muchanan cera conoci un tiki cu 
arte. Tur dia di siman e ekipo di 
boluntario Arte Mobil’ lo ta den 
diferente bario. 

Diferente artista ta coopera cu e 
proyecto y asina cada dia e Arte 
Mobil’ por conta cu un cara nobo 
hunto cu diferente boluntario. 
Tambe Annefleur Siebinga, un 
stagiaire di Ciencia Cultural for 
di Hulanda ta forma parti di e 
organisacion Arte Mobil aki. 
Diamars atardi durante bishita na 
e ‘Basketball Court Village, Minis- 
ter Michelle Hooyboer-Winklaar 
hunto cu e hobennan a demostra 
su talentonan artistico den arte di 
pintura na e hobennan. Na final 
di atardi, ora a yega turno pa e 
muchanan bay pa otro actividad, 
cada mucha a haya buki regalo. 
Un hoben cu a pinta tabata asina 
orguyoso di su obra cu e la bay 
busca su mama pa mustra su obra 
di arte y a puntra si e obranan 
cual a wordo traha y cu a forma e 
palabra ARTE MOBIL lo bay den 
exposicion tambe! Otro hoben 
a puntra si ‘Arte Mobil’ lo bolbe 
mañan atrobe. 

E remarca aki ta un muestra 


chikito di e exito di e atardi aki di 
e proyecto vacacional Bo Bario y 
Arte Mobil. 

E bishita di e ‘Arte Mobil’ den 
diferente barionan lo ta di dialuna 
pa diabierna for di 5’or pa 7’or di 
anochi; riba dianan: 11 di juli na 
Centro di Bario Brazil; 12 di juli na 
Jara Complex, Savaneta; 13 di juli 
na Club Universal, Pos Chikito; 16 
di juli na Veld di Sportboys, Sta. 
Cruz; 17 di juli Veld di Britania, 
Piedra Plat; 18 di juli na Club 
Caiquetio, Paradera; 19 di juli na 
Centro di Bario Tanki Leendert; 
20 di juli na Centro di Bario Da- 
kota; 23 di juli na Parking lot di 
Paradijs Supermarket, Paradijs; 
24 di juli na Bushiri Complex; 25 
di juli na Scol Preparatorio Wash- 
ington, Noord; y dia 26 di juli na 
Centro di Bario Noord. 

Esaki ta e aporte duna di parti 
di Ministerio di Cultura na e 
proyecto Bo Bario. 

Minister Michelle Hooyboer - 
Winklaar ta felicita tur muchanan 
cu a bay over y ta desea nan un 
dushi vakantie. Na e mesun mo- 
mento ta invita tur muchanan 
hunto cu nan mayornan pa no 
keda sin participa na e proyecto 
aki y bishita nos ‘Arte Mobil’ na e 
otro barionan. 








































